qundao/data-zh-poetry huggingface dataset:
樱桃沟
作者：戴亨
朝代：清
体裁：七言律诗

山前山后云峰立，草笠芒鞋此一经。怪石狰狞蹲虎豹，急湍高下斗雷霆。攀藤路古缘纤末，斜日烟深入杳冥。携手𥓂砑时一啸，野鸥惊起落沙汀。
正气歌为节妇王母单孺人作
作者：戴亨
朝代：清

乾坤有正气，絪缊磅礴无终始。铸人形，载人理。纲常不立，熙熙攘攘，如此而已。天地虚生亦虚死。兹气之所钟，不独在男子。黄鹄思故雄，柏舟悲天只。铁骨坚刚火莫镕，玉质晶瑩泥不滓。死者复生，生者弗耻。精诚可以变天地，梁山一哭城崩圮。絅先之妇单孺人，矢心砺节无乃是。结缡岁甫更，良人命忽倾。愿随地下袪蝼蚁，不愿局蹐贪馀生。腹中有子难决绝，大义不合鸿毛轻。夫死三月儿出腹，一线呱呱延似续。手作口哺傍穗帏，鬼语吹窗枭夜哭。抚畜廿四年，辛勤难备述。儿成母责终，贞魂含笑归幽谷。事达九重苦节彰，寒泉幽壤褒天章，阴灵皓月同辉光。君不见木槿花，朝始娇娆暮泥沙。君不见新杨柳，濯濯春条倏枯朽。陇畔有乔松，亭亭翠盖无春冬。涧底有磐石，怒涛崩奔不改色。人生百年瞬息间，砥节不如此，天地虚生亦虚死。呜呼不及此女子。
正气歌为节妇王母单孺人作
作者：戴亨
朝代：清
体裁：古风

乾坤有正气，絪缊磅礴无终始。铸人形，载人理。纲常不立，熙熙攘攘，如此而已。天地虚生亦虚死。兹气之所钟，不独在男子。黄鹄思故雄，柏舟悲天只。铁骨坚刚火莫镕，玉质晶莹泥不滓。死者复生，生者弗耻。精诚可以变天地，梁山一哭城崩圮。絅先之妇单孺人，矢心砺节无乃是。结缡岁甫更，良人命忽倾。愿随地下袪蝼蚁，不愿局蹐贪馀生。腹中有子难决绝，大义不合鸿毛轻。夫死三月儿出腹，一线呱呱延似续。手作口哺傍繐帏，鬼语吹窗枭夜哭。抚畜廿四年，辛勤难备述。儿成母责终，贞魂含笑归幽谷。事达九重苦节彰，寒泉幽壤褒天章，阴灵皓月同辉光。君不见木槿花，朝始娇娆暮泥沙。君不见新杨柳，濯濯春条倏枯朽。陇畔有乔松，亭亭翠盖无春冬。涧底有磐石，怒涛崩奔不改色。人生百年瞬息间，砥节不如此，天地虚生亦虚死。呜呼不及此女子。
正石
作者：戴亨
朝代：清

苍翠辞高峰，背向人间立。阅历几来官，相顾不相识。我性耽冥搜，转移施微力。众情诧改观，喧然叹奇辟。邃穴欲生云，随风升虚碧。位置失本真，顽蠢一拳石。始知殊异材，多为世所惜。
步屧
作者：戴亨
朝代：清

群鸟暮归飞，夕阳在高树。步屧下平冈，白云横去路。
步月
作者：戴亨
朝代：清

烟消万壑净，独步平林东。披襟一长啸，明月悬高空。
步马秀才原韵赠徐叶张王四子
作者：戴亨
朝代：清

四君丰格旧同俦，才子瑶篇扫壁留。笔挟风云腾彩凤，槎回星汉忆牵牛。岩间苍鼠穿松过，石上寒泉带月流。我暇欲追诸子胜，丹峰翠巘一囊收。云鸿海鹤忆同俦，胜事空悲去不留。久慑风涛甘守兔，每思圭组鉴牺牛。盍簪盛友皆名辈，扛鼎雄才绝俗流。欲吐胸怀谋一醉，黄龙冈上雨初收。
步马秀才原韵赠徐叶张王四子·其一
作者：戴亨
朝代：清

四君丰格旧同俦，才子瑶篇扫壁留。笔挟风云腾彩凤，槎回星汉忆牵牛。岩间苍鼠穿松过，石上寒泉带月流。我暇欲追诸子胜，丹峰翠巘一囊收。
步马秀才原韵赠徐叶张王四子·其二
作者：戴亨
朝代：清

云鸿海鹤忆同俦，胜事空悲去不留。久慑风涛甘守兔，每思圭组鉴牺牛。盍簪盛友皆名辈，扛鼎雄才绝俗流。欲吐胸怀谋一醉，黄龙冈上雨初收。
母病
作者：戴亨
朝代：清

伊昔生我时，家室遭颠倒。我父罹祸罗，我母誓不保。仓卒就长途，亲知惨避悄。余生甫二月，仲兄年周小。路险虑活难，存婴费襁褓。谋夺乘危机，纷纭甜言巧。曲折转柔肠，欲舍心懊恼。怀幼仲卧膝，病弱声微渺。车中严戒约，动息愁惊搅。憔悴抵贞番，黄沙抱荒草。家乡梦暂归，魂断哀笳绕。永夜坐长叹，月苦霜天晓。绝域无亲知，饥寒向谁道。更遇年岁凶，沟壑转瘠殍。力谋死中生，糟糠延昏早。饥困不得乳，沿求向邻媪。求之日以频，邻媪厌烦扰。儿哭母亦啼，儿饥母岂饱。手作口复哺，百计望儿好。此事幼不知，长听心如捣。欲报昊天恩，诗书奋雠讨。寒灯敌塞雪，情奔忘集蓼。一檄捧可干，冀亲长寿考。昕夕力不辍，摛词渐古藻。初试录黉宫，再试贤书标。三试擢礼闱，声名振矫矫。自分亦英奇，立可申怀抱。事竟与愿违，羁愁若笼鸟。三年饿病危，归省贫如扫。感叹复欷歔，儿成母亦老。四体抱病疴，骨立颜枯槁。省问儿心伤，沈痛迫中肠。含悲诘良医，蔘苓宜服长。蔘价贵如珠，且复无私藏。听之不能语，涕泪满衣裳。医问余何悲，欲答心怆惶。菽水且莫饱，安冀母病臧。人生能几时，白日行天忙。亲老不能养，亲病弮空张。吁嗟不肖身，何以齿周行。
沈阳留别家人
作者：戴亨
朝代：清

又随征雁上长安，月照离筵惨不欢。满眼穷愁悲骨肉，空囊冰雪走饥寒。炎凉作客肌肤惯，天地无家去住难。八口关心聊复尔，松楸回首泪阑干。
沙邱行
作者：戴亨
朝代：清

荆卿匕首失便利，博浪挥椎复空计。脱死游魂虐愈张，茫茫莫测穹苍意。惨酷身兼桀纣行，求仙沧海希长生。肘腋大憝昧不察，书儒何罪遭焚坑。悯怓不受扶苏谏，天夺其聪机兆见。一朝鲍臭走沙邱，矫诏杀兄胡亥篡。积恶盈辜祚乃终，斩蛇狐啸兴群雄。族先自赤身授首，子婴馀孽收重瞳。假使当时刺击死，九有神器归贤子。干蛊反正迓神庥，天报奇凶岂若此。
浩歌
作者：戴亨
朝代：清

既不能招手立挽瀛洲来，又不能骑鹤直上蓬山去。百尺红尘滚滚中，老弱颠连目空顾。仙乎仙乎尔独远居缥缈之丹邱，琼阶玉宇结为楼，哀乐不闻心不忧。呜呼哀乐不闻心不忧，使我盼望生离愁。
涧底花
作者：戴亨
朝代：清

空谷媚幽姿，寒花抱一枝。秋风吹不息，摇落复谁知。
淮阴钓台
作者：戴亨
朝代：清

不耐王孙饿，收纶去此台。曾经淮水渡，千古为生哀。
渔父
作者：戴亨
朝代：清

江间渔子钓初罢，蓑笠背负斜阳归。山鸟有时入茅屋，溪云随艇停荆扉。为耽泉石偶遁世，遂与鹿豕相忘机。烹鱼沽酒聚樵牧，酣歌啸傲谁人非。
渔舟
作者：戴亨
朝代：清

仰看山色青，俯看溪水绿。夜泊芦荻湾，白云伴孤宿。
渡溵溜望别山
作者：戴亨
朝代：清

淡沲秋光鸟去还，风蒲烟柳水潺湲。林梢一抹鳞鳞碧，共指前山是别山。
渡滦河
作者：戴亨
朝代：清

雾气暗河干，霜花浮草色。行路讵不难，如何远跋涉。
游仙二首
作者：戴亨
朝代：清

缥缈仙姝下凤楼，桃源渡口木兰舟。亭桡顾我搴珠箔，笑与华池露一瓯。羽驾蹁跹驭紫烟，霓裳仙乐奏钧天。蕊珠宫里陪春宴，麟凤洲前月正圆。
游仙二首·其一
作者：戴亨
朝代：清

缥缈仙姝下凤楼，桃源渡口木兰舟。亭桡顾我搴珠箔，笑与华池露一瓯。
游仙二首·其二
作者：戴亨
朝代：清

羽驾蹁跹驭紫烟，霓裳仙乐奏钧天。蕊珠宫里陪春宴，麟凤洲前月正圆。
游潘园酬沈沃田江松泉
作者：戴亨
朝代：清

园小依城筑，楼高傍水开。春晴一登眺，山色渡江来。廉使饶清兴，诸君不易才。莺花陪胜宴，衰朽愧新裁。
溪桥饮牛图
作者：戴亨
朝代：清

饮牛朝夕颍川阴，真羡巢由出世心。踪迹不通朝市路，过桥东去海云深。
潇湘泛棹图
作者：戴亨
朝代：清

雨过潇湘近午钟，芰荷风暖水溶溶。帆樯曲折随流转，看尽衡山九面峰。
瀑水厓
作者：戴亨
朝代：清

冰雪悬重冈，惊飞落奇响。来者不可留，去者悲长往。
灯花和同年子钱东麓因呈香树学使
作者：戴亨
朝代：清

螭膏凤脑结根芽，色相天然吐异花。烈焰腾时偏磊落，丹心倾处自光华。应怜破牖凋红蕊，著意春风护绛纱。照我夜吟辛苦后，好同江管竞奇葩。
灵岩寺夜步
作者：戴亨
朝代：清

日入兴难尽，看山夜若何。寒潭生月小，空谷受云多。樵唱出萝薜，禅灯下芰荷。疏钟声远近，隐隐隔岩阿。
烟霞汇
作者：戴亨
朝代：清

山势高逶迤，溪流复清绝。虚谷寂无人，烟霞自兴灭。
烟霞汇
作者：戴亨
朝代：清

策杖？砑汗漫游，狂歌山曲和閒鸥。一溪烟水斜阳外，天际云峰淡沲秋。
烟霞汇
作者：戴亨
朝代：清
体裁：七言绝句

策杖𥓂砑汗漫游，狂歌山曲和閒鸥。一溪烟水斜阳外，天际云峰淡沲秋。
烽台秋望
作者：戴亨
朝代：清

惨淡黄云戍，阴森白骨堆。望乡无故识，吊古有荒台。海月三更出，悲风万里来。愁心当此夕，鸿雁不胜哀。
熊某为写小照诗以赠之
作者：戴亨
朝代：清

科头非戾俗，觌面岂惊人。顾我才无用，知君笔有神。栖崖云自古，采药涧长春。他日酬微尚，名山绘始真。
燕山古迹四首
作者：戴亨
朝代：清

昭王筑金台，折节延奇士。乐毅感主知，功业从此始。骐骥不见收，盐车困将死。古来英俊人，零落随荒枳。千春感我心，重士昔如此。凭眺动遐思，落日下颓址。萧萧古易水，秋风吹白杨。荒台恣遐瞩，日暮萦悲伤。幽蓟多壮士，任侠险不臧。轻身噬猛烈，白虹经天长。报丹事不成，荆高空激昂。吁嗟于期头，千秋谁复偿。严霜凋万类，鸱鸮鸣不止。吁嗟文文山，柴市悲风起。夸父化邓林，精卫填海水。岂不知力微，寸心终不死。读君正气歌，哭君作蒿里。我哭君伤悲，君悲何时巳。夭寿多古坟，秋风草离离。白日蔽高树，野鸟巢其枝。终古窀穸下，世替岂知悲。云仍渺何处，但见牛羊嘶。吁嗟世上人，为乐安可迟。
燕山古迹四首·其一
作者：戴亨
朝代：清

昭王筑金台，折节延奇士。乐毅感主知，功业从此始。骐骥不见收，盐车困将死。古来英俊人，零落随荒枳。千春感我心，重士昔如此。凭眺动遐思，落日下颓址。
燕山古迹四首·其三
作者：戴亨
朝代：清

严霜凋万类，鸱鸮鸣不止。吁嗟文文山，柴市悲风起。夸父化邓林，精卫填海水。岂不知力微，寸心终不死。读君正气歌，哭君作蒿里。我哭君伤悲，君悲何时巳。
燕山古迹四首·其二
作者：戴亨
朝代：清

萧萧古易水，秋风吹白杨。荒台恣遐瞩，日暮萦悲伤。幽蓟多壮士，任侠险不臧。轻身噬猛烈，白虹经天长。报丹事不成，荆高空激昂。吁嗟于期头，千秋谁复偿。
燕山古迹四首·其四
作者：戴亨
朝代：清

夭寿多古坟，秋风草离离。白日蔽高树，野鸟巢其枝。终古窀穸下，世替岂知悲。云仍渺何处，但见牛羊嘶。吁嗟世上人，为乐安可迟。
爱妾换马
作者：戴亨
朝代：清

郎若空中云，变幻在倏忽。妾若阶前草，去留从所欲。自顾倾城姿，娇贵比珠玉。蓄愿配君子，贮之黄金屋。贞一誓死生，没齿以自勖。岂谓他人心，视之如贱畜。信誓方旦旦，弃蠲一何速。讵忍千金躯，复受骊黄目。捐生谢主人，此身难再辱。
牛背横笛图
作者：戴亨
朝代：清

前山饲罢日斜曛，横笛声声断续闻。野老扶筇閒出望，心知牧子下寒云。
独吟
作者：戴亨
朝代：清

枯坐耽微吟，默与天机会。静里闻孤鸿，彷佛层霄外。
独树庵
作者：戴亨
朝代：清

庵门阒寂咽流泉，高树乘风拂暮烟。万籁不闻花自舞，一声清磬说枯禅。
独树庵
作者：戴亨
朝代：清

苍翠掩禅关，夜深人说法。老僧独无言，倚树看秋月。
独行
作者：戴亨
朝代：清

閒居爱丘壑，独行常踽踽。空谷无人声，坐听山禽语。
琴石
作者：戴亨
朝代：清

山月渐欲高，泉声响岩窦。石上理鸣琴，松风落衣袖。
瓜州渡江
作者：戴亨
朝代：清

瓜步扁舟晓，金山翠霭澄。莺花三月渡，风土百年心。地势分南北，江流自古今。废兴思往迹，感叹一何深。
瓶中红梅
作者：戴亨
朝代：清

青障回残腊，红梅放早芳。折来供几席，生意见冰霜。貌古非无色，寒深自有香。谁于萧索候，相赏弗相忘。
瓶中腊梅
作者：戴亨
朝代：清

不随梅竞白，迎腊吐芳菲。于道色唯正，先春气不违。暗香闻静夜，幽室发清机。意趣忘言说，寒窗对月晖。
瓶花
作者：戴亨
朝代：清

花是名园树上枝，折来袅袅媚春姿。如何瓶水求生活，不为深根忆别离。
生日书怀
作者：戴亨
朝代：清

一朝纶命出彤墀，襁褓随亲徙北陲。有识但悲风土异，无才甘弃盛明时。白头堂上思乡切，彩服阶前怯岁迟。惭愧贤书空蚤窃，桑弧蓬矢怅虚施。
生日书怀
作者：戴亨
朝代：清

寂寞成何事，蹉跎忽至今。聪明过壮岁，道德负初心。斜日延疏竹，寒花逗晚林。昌黎箴自在，读罢一沈吟。
甲子三月五日抵沈阳
作者：戴亨
朝代：清

归来身世感歧途，廿载飘零菀复枯。蓬室栖迟惭角绮，金门饱死愧侏儒。云山无恙人将老，天地多情草又苏。风木空馀游子恨，蓼莪吟罢泪模糊。
甲子正月八日重馆竹梧轩
作者：戴亨
朝代：清

壮志销磨尽，他乡老病俱。还搜残卷帙，重课旧生徒。天地苏群动，饥寒困腐儒。厚生怜八口，吾道乏良图。
甲戌真州九日邀署中诸友游吴许二园林
作者：戴亨
朝代：清

真州吴囿城东湄，扁舟九日来探奇。湘芷江兰杂洞壑，古柏老桂蟠蛟螭。忽讶远山渡隰岸，那知高阁淩厜㕒。乘兴邻园贾馀勇，短筇登历忘饥疲。
甲辰元日纪事
作者：戴亨
朝代：清

正苦寒风吹欲死，忽惊阛阓祝融驰。谩誇席夺谈经日，却忆霖垂噀酒时。谏爵谁当开白兽，恩纶曾遍锡丹墀。临轩彩笔如相授，不献椒花灿丽词。
留云坞
作者：戴亨
朝代：清

朝作陇头阴，暮作田间雨。却怪此山云，不乐尘中去。
留京教习
作者：戴亨
朝代：清

敢云才识出人群，羁滞愁心空自焚。春色晓瞻天路迥，钟声遥隔帝城闻。嗣宗谩洒穷途泪，贾谊能传治世文。家望扶桑归路远，碧霄遮断海东云。
留别卢公亮
作者：戴亨
朝代：清

官罢绝来客，相亲独有君。间关归故国，杯酒惜离群。朔雪祝阿道，春城玄兔云。何时重把袂，剪烛细论文。
留别历城王明府古岩
作者：戴亨
朝代：清

旅馆闭昏昼，迥与世人隔。凄凄破牖风，阴阴陋巷雪。妇孺日号寒，炊烟屡断绝。时读古人书，往往慕前哲。高诣岂能追，固穷亦素悦。志士蕴苦衷，沟壑非云烈。顾兹母氏灵，乡关远难涉。中心怆以摧，愁肠己寸裂。自分祸患馀，久为人不屑。讵知一遇君，义气动颜色。游好非平生，情同麦舟切。结契方自兹，谁堪倏离别。赋诗未终篇，感君泣呜咽。
留别门人何公符兼谢厚贶
作者：戴亨
朝代：清

失路同为客，君情迥出群。搜厨谋一饭，倾橐赆千文。梦绕辽疆月，心催汉戍云。那堪今日别，鱼雁莫稀闻。
留示从学诸生
作者：戴亨
朝代：清

茫茫尘海问仙山，亦解神丹遇者艰。行到桃源最深处，几人坚信不思还。上乘高谈误众贤，非关顽骨不成仙。尘根涤荡灵根露，剩粒残砂亦厚缘。
留示从学诸生·其一
作者：戴亨
朝代：清

茫茫尘海问仙山，亦解神丹遇者艰。行到桃源最深处，几人坚信不思还。
留示从学诸生·其二
作者：戴亨
朝代：清

上乘高谈误众贤，非关顽骨不成仙。尘根涤荡灵根露，剩粒残砂亦厚缘。
留赠原长清张明府稼兰四首
作者：戴亨
朝代：清

兰蕙同芬芳，枝叶故相连。杰士慕道义，不在多晤言。忆昔初遇君，平生昧周旋。世人正欲杀，君情何缠绵。岂为结交欢，急难心炯然。慈闱老病笃，望子不得还。中心握汤火，归我解倒悬。我归见母拜，泪下如迸泉。不谓生聚时，即为死别年。锡类向微君，抱痛恨终天。何以喻君情，深同九仞渊。何以致余感，将与石同坚。渊或有时竭，石或有崩骞。唯此区区心，历劫永不迁。濯濯新杨柳，当春扬芬芳。秋风一夕起，枝叶尽萎黄。世情一何脆，君情一何长。情长令我感，亦令我悲伤。冉冉京华道，历历仕宦场。到处露肝胆，欢爱伏祸殃。顺逆忽异势，拯溺固难望。慷慨甫昨日，杀之何太忙。意有所倚薄，宁为少徬徨。交途饱阅历，世孰如君良。昔未接杯酒，今赖恤存亡。始知天下士，蓄念迥寻常。愿定百年交，千里若同堂。我心已匪石，君德信圭璋。酌我盈觞酒，赠我河梁诗。对酒不能饮，涔涔涕泪垂。诵诗多苦言，言苦令我悲。宦游十馀载，奉母未暂违。昔与母同出，不见母同归。长途三千里，哀哀哭灵輀。念想平生恩，中夜魂依依。我母见我拜，怪我来何迟。恐我复离去，双手牵我衣。见我颜色瘦，悯我腹中饥。道路阻且长，虑我囊无赀。悽怆床帏下，眷恋如平时。鸡鸣惊我梦，倏忽缈难追。号泣呼苍天，血泪洒齐衰。呜咽促严装，霜笳晓寒吹。边风利如刀，刺我骨与饥。黄沙连雪捲，日暗天惨悽。我马骨欲折，我仆痡且危。回首望中原，此情君独知。嘉会能几时，倏忽悲路歧。仆夫宛已驾，势复难久迟。行行更携手，不忍便分离。情怀千万端，欲语先歔欷。歔欷复何言，泪下不自持。仰视云中鸟，历历相随飞。俯察渊中鱼，游泳同陂池。况当甫脱难，与君新相知。从此一分手，会面未有期。人生感知己，岂但惜离卮。何以写中怀，兴言寄新诗。新诗情缱绻，音节怆以悲。上言长相感，下言长相思。
留赠原长清张明府稼兰四首·其一
作者：戴亨
朝代：清

兰蕙同芬芳，枝叶故相连。杰士慕道义，不在多晤言。忆昔初遇君，平生昧周旋。世人正欲杀，君情何缠绵。岂为结交欢，急难心炯然。慈闱老病笃，望子不得还。中心握汤火，归我解倒悬。我归见母拜，泪下如迸泉。不谓生聚时，即为死别年。锡类向微君，抱痛恨终天。何以喻君情，深同九仞渊。何以致余感，将与石同坚。渊或有时竭，石或有崩骞。唯此区区心，历劫永不迁。
留赠原长清张明府稼兰四首·其三
作者：戴亨
朝代：清

酌我盈觞酒，赠我河梁诗。对酒不能饮，涔涔涕泪垂。诵诗多苦言，言苦令我悲。宦游十馀载，奉母未暂违。昔与母同出，不见母同归。长途三千里，哀哀哭灵輀。念想平生恩，中夜魂依依。我母见我拜，怪我来何迟。恐我复离去，双手牵我衣。见我颜色瘦，悯我腹中饥。道路阻且长，虑我囊无赀。悽怆床帏下，眷恋如平时。鸡鸣惊我梦，倏忽缈难追。号泣呼苍天，血泪洒齐衰。呜咽促严装，霜笳晓寒吹。边风利如刀，刺我骨与饥。黄沙连雪捲，日暗天惨悽。我马骨欲折，我仆痡且危。回首望中原，此情君独知。
留赠原长清张明府稼兰四首·其二
作者：戴亨
朝代：清

濯濯新杨柳，当春扬芬芳。秋风一夕起，枝叶尽萎黄。世情一何脆，君情一何长。情长令我感，亦令我悲伤。冉冉京华道，历历仕宦场。到处露肝胆，欢爱伏祸殃。顺逆忽异势，拯溺固难望。慷慨甫昨日，杀之何太忙。意有所倚薄，宁为少徬徨。交途饱阅历，世孰如君良。昔未接杯酒，今赖恤存亡。始知天下士，蓄念迥寻常。愿定百年交，千里若同堂。我心已匪石，君德信圭璋。
留赠原长清张明府稼兰四首·其四
作者：戴亨
朝代：清

嘉会能几时，倏忽悲路歧。仆夫宛已驾，势复难久迟。行行更携手，不忍便分离。情怀千万端，欲语先歔欷。歔欷复何言，泪下不自持。仰视云中鸟，历历相随飞。俯察渊中鱼，游泳同陂池。况当甫脱难，与君新相知。从此一分手，会面未有期。人生感知己，岂但惜离卮。何以写中怀，兴言寄新诗。新诗情缱绻，音节怆以悲。上言长相感，下言长相思。
留赠长清何明府淡园二十韵
作者：戴亨
朝代：清

大邑抡才子，长清擅胜形。万山朝泰岱，一水会沧溟。寺著图澄迹，人传石虎灵。云来常入牖，鸟浴不离汀。十里松前月，五峰山后屏。林峦挥丽藻，政治发新硎。操苦尘生甑，风移户不扃。慈祥深雨露，刚断走雷霆。骐骥驰周道，雕鹏振紫冥。循良真父母，经济待朝廷。愧我遭颠覆，伊谁辨渭泾。乞涂怜白壁，埋狱惜青萍。脱难悲张俭，归耕慕管宁。世人皆欲杀，君眼独垂青。赋笔惭鹦鹉，原情类鹡鸰。解骖深缱绻，周急免伶俜。饱德心方洽，分襟泪欲零。间关萦梦寐，望月缅仪型。陋巷安初服，嘉音伫远听。他年功业就，端不负钟铭。
留馆京师
作者：戴亨
朝代：清

挟策艰难献帝阍，冀邀升斗赡朝昏。那堪孤客天涯境，尽是双亲梦里魂。刺眼寒花三次发，惊心白露九秋繁。望乡时倚庭前树，冷雁哀笳满蓟门。
病中秋夜梦归
作者：戴亨
朝代：清

衰草离披白露凉，草根蟋蟀近匡床。支颐恍惚闻残□，欹枕迢遥到故乡。悴貌入庐惊弟妹，高堂挥泪诘行藏。一声梦断南归雁，月照寒窗秋夜长。
癸亥五月二十后酷热异常死者万计六月五日恭遇皇上省躬求言是夜北风大作继以膏雨沴戾顿除仰见圣主至诚格天捷于影响赋此纪异且私幸其安全也
作者：戴亨
朝代：清

旱魃从来有，骄阳似此无。乾坤三昧火，昼夜一洪炉。督亢山疑灼，桑乾水渐枯。熇蒸当五月，瘴疠遍燕都。烈日焦躯体，炎飙中喝痡。书斋团火狱，天意欲焚儒。声怵街邻哭，心茫去住图。阴阳无间隔，人鬼但须臾。精祷诚能格，苍生谴顿除。大风驱沴戾，霖泽渥膏腴。势定方妻子，身存再发肤。亲知相庆吊，远迩尽欢娱。羁魄惊初复，香胶喜亦沽。高穹呼吸接，兹理信非诬。
癸酉上元后一日集安化寺续同明旧社
作者：戴亨
朝代：清

皓魄悬青霄，九垓照何广。奔走汨嚣尘，有月谁能赏。遂令太阴光，高空自来往。都城城东隅，安化胜地敞。卓哉山阴翁，襟怀超世网。雄帜树词坛，应声纷肸蚃。余虽老不才，振策亦趋向。俗虑澄冰壶，新裁共抵掌。鬼伯妒高明，变故生俯仰。朱弦转哀些，阴风吹穗幌。吟魂渺何追，风雅沈榛莽。开春月复圆，流晖照人朗。同辈集精庐，触景情惝恍。山阳笛韵悲，泣下同慨慷。因思续旧盟，兼之慰灵爽。旧契燕名流，新知鲁夙养。嗜好薄膏粱，章甫更鹤氅。道机生静缘，奇情逗灵壤。愿言笃久要，姱修懋远想。天地有阴晴，明月递消长。同盟期不渝，渣秽惭涤荡。大业贵大醇，磋磨望吾党。
癸酉上元后一日集安化寺续同明旧社
作者：戴亨
朝代：清
体裁：古风

皓魄悬青霄，九垓照何广。奔走汨嚣尘，有月谁能赏。遂令太阴光，高空自来往。都城城东隅，安化胜地敞。卓哉山阴翁，襟怀超世网。雄帜树词坛，应声纷肸蚃。余虽老不才，振策亦趋向。俗虑澄冰壶，新裁共抵掌。鬼伯妒高明，变故生俯仰。朱弦转哀些，阴风吹繐幌。吟魂渺何追，风雅沈榛莽。开春月复圆，流晖照人朗。同辈集精庐，触景情惝恍。山阳笛韵悲，泣下同慨慷。因思续旧盟，兼之慰灵爽。旧契燕名流，新知鲁夙养。嗜好薄膏粱，章甫更鹤氅。道机生静缘，奇情逗灵壤。愿言笃久要，姱修懋远想。天地有阴晴，明月递消长。同盟期不渝，渣秽惭涤荡。大业贵大醇，磋磨望吾党。
登房山
作者：戴亨
朝代：清

崇冈高崔巍，登顿猿鹤路。指点下方云，云中几家住。
白头吟
作者：戴亨
朝代：清

白头兼莫春，非复芳菲节。展转心忽伤，深悲蕙草歇。兰香发芳春，春归香欲歇。佳期久已悭，独立庭前月。
白头吟·其一
作者：戴亨
朝代：清

白头兼莫春，非复芳菲节。展转心忽伤，深悲蕙草歇。
白头吟·其二
作者：戴亨
朝代：清

兰香发芳春，春归香欲歇。佳期久已悭，独立庭前月。
白石渡
作者：戴亨
朝代：清

饭牛山之南，垂钓山之北。行者莫问津，前途不相识。
白鹭
作者：戴亨
朝代：清

野性依沙渚，䙰褷净雪襟。风芦栖未稳，延颈忆云岑。
盆松
作者：戴亨
朝代：清

矫矫虬龙势，亭亭数寸阴。讵知霜烈日，独抱岁寒心。老石嶙峋白，苍根礧砢深。无材堪大用，乌几伴枯吟。
盆菊
作者：戴亨
朝代：清

清韵幽姿伴岁寒，秋心老貌对伊宽。杨家空有随春槛，不待西风吹已残。
看红叶
作者：戴亨
朝代：清

霜叶灿朱霞，溪水相映带。水上多白云，人家白云外。
真州九日偕署中诸友游吴园舟中燕集二首之一
作者：戴亨
朝代：清

吴囿游回日将暮，解缆随流认归路。炮虾劈蟹聊具觞，临觞缓领舟行趣。须臾璧月丽中天，照见长江隔江树。满目秋光尽画图，中流击楫为君赋。魏主诗台久已颓，壮观亭子空烟雾。白沙江村不可寻，青莲高楼在何处。但见江声日夜流，征鸿又向江南去。江乡传舍今独存，我辈登临畅遐顾。褰裳远引且未能，旷怀每借江山吐。况复尊中酒不空，良辰恰与名园遇。诸君此日须尽欢，莫使林峦笑空度。
真州距杭城仅数百里自夏徂秋己历三月不能一省祖墓雨后见月感赋
作者：戴亨
朝代：清

来此夫何事，淹留起暮愁。江山邻故国，风雨滞行舟。白发心多感，他乡月易秋。望云挥老泪，魂梦越江游。
石桥
作者：戴亨
朝代：清

略彴石欹斜，菖蒲映清水。水流细有声，泠泠漱石齿。
石琴步屈悔翁原韵
作者：戴亨
朝代：清

一与青峰别，居然绿绮横。古风吹壁冷，幽谷响泉清。谁解临厓听，空令逸韵生。知音如可遇，天地有新声。他山蒙在御，雕琢已无辞。轻薄怜胶漆，风尘岂磷缁。霜峰寒雁落，哀峡断猿迟。别调成孤赏，空山雨雪时。
石琴步屈悔翁原韵·其一
作者：戴亨
朝代：清

一与青峰别，居然绿绮横。古风吹壁冷，幽谷响泉清。谁解临厓听，空令逸韵生。知音如可遇，天地有新声。
石琴步屈悔翁原韵·其二
作者：戴亨
朝代：清

他山蒙在御，雕琢已无辞。轻薄怜胶漆，风尘岂磷缁。霜峰寒雁落，哀峡断猿迟。别调成孤赏，空山雨雪时。
石阙
作者：戴亨
朝代：清

两峰盘结望氤氲，鹤唳猿啼透壁闻。采药归来谁是伴，一条枯竹带苍云。
石阙
作者：戴亨
朝代：清

采芝石阙西，放鹤石阙东。此中有天地，不与黄埃通。
磨剑
作者：戴亨
朝代：清

宝剑谁能识，霜锋汨没中。雌雄凭论断，利钝在磨砻。流水鸣秋涧，寒窗走夜虹。防身兼许国，何处有丰功。
示从游诸生
作者：戴亨
朝代：清

换骨玄霜日夜舂，问谁服食驻芳容。他时我欲寻仙侣，鸾鹤空怀去后踪。
示女尼性魁
作者：戴亨
朝代：清

剃度离家自弱年，归空犹有发堪怜。数茎香髻抛残业，一点芳心入静缘。夜叩寒钟霜月下，晓闻清梵露鸡先。长将宝镜悬胸臆，洗净铅华不坐禅。
秋
作者：戴亨
朝代：清

昼夜无停运，乾坤自混濛。万殊陶大化，一物杂昆虫。甘苦缘生命，荣枯各始终。无端秋又至，萧飒下天风。索居多物感，孤坐易情伤。白露几时下，西风昨夜狂。雁归知塞苦，人老觉秋忙。回首思年少，悤悤两鬓霜。白帝司秋令，当之草木棼。但知成委折，那复辨莸薰。霜杵敲寒月，边鸿叫夜云。商声无远近，孤客不堪闻。觉后原吾任，逡巡未尽迂。风尘无巨识，今古薄真儒。作客非长计，依人岂壮夫。云中瞻白鹤，翘翮笑樊笯。浊秽方从俗，幽深岂自如。烟霞思海屋，风雨恋蜗庐。遐契何能遂，尘情未易除。去留难自主，搔首问晴虚。百龄浑易尽，垂白尚浮踪。老树延孤鹤，阴丛集乱蛩。一灯寒夜雨，双鬓暮秋容。惓惓终何益，名山有桂松。
秋·其一
作者：戴亨
朝代：清

昼夜无停运，乾坤自混濛。万殊陶大化，一物杂昆虫。甘苦缘生命，荣枯各始终。无端秋又至，萧飒下天风。
秋·其三
作者：戴亨
朝代：清

白帝司秋令，当之草木棼。但知成委折，那复辨莸薰。霜杵敲寒月，边鸿叫夜云。商声无远近，孤客不堪闻。
秋·其二
作者：戴亨
朝代：清

索居多物感，孤坐易情伤。白露几时下，西风昨夜狂。雁归知塞苦，人老觉秋忙。回首思年少，悤悤两鬓霜。
秋·其五
作者：戴亨
朝代：清

浊秽方从俗，幽深岂自如。烟霞思海屋，风雨恋蜗庐。遐契何能遂，尘情未易除。去留难自主，搔首问晴虚。
秋·其六
作者：戴亨
朝代：清

百龄浑易尽，垂白尚浮踪。老树延孤鹤，阴丛集乱蛩。一灯寒夜雨，双鬓暮秋容。惓惓终何益，名山有桂松。
秋·其四
作者：戴亨
朝代：清

觉后原吾任，逡巡未尽迂。风尘无巨识，今古薄真儒。作客非长计，依人岂壮夫。云中瞻白鹤，翘翮笑樊笯。
秋兰
作者：戴亨
朝代：清

涉江采芳兰，正值秋风起。美人期不来，怀香向谁是。
秋坟
作者：戴亨
朝代：清

商飙起原野，悲响在杨木。荒冢亦何知，行人为踯躅。
秋夜
作者：戴亨
朝代：清

天涯久客厌秋频，蟋蟀声悲泣露筠。孤馆深宵愁不寐，入帘残月静依人。
秋夜
作者：戴亨
朝代：清

檐端露明月，月苦乡心儆。草虫寒夜鸣，疏桐落秋影。
秋夜
作者：戴亨
朝代：清

空山气候清，夜深人未寝。流萤入座来，忽觉衣裳冷。
秋夜怀台湾六巡察居鲁
作者：戴亨
朝代：清

嘹唳雁声高，秋空月丽霄。孤斋亲浊酒，万里隔寒宵。滩雨蛮烟路，星槎海国潮。故人官绝域，书札望迢遥。
秋夜旅情
作者：戴亨
朝代：清

明月浸疏桐，空阶虫语响。伏枕梦不成，凄其动远想。
秋夜读书
作者：戴亨
朝代：清

断绝浮尘梦，支离世外居。青灯堪耐久，白发不违初。阴砌虫鸣露，寒更月照庐。功深风雨后，甘苦竟何如。吾道残编在，秋斋翠色深。杜门如老衲，力学尚童心。霜叶鸣寒牖，风枝动夜禽。年来人事少，稽古遂抽簪。
秋夜读书·其一
作者：戴亨
朝代：清

断绝浮尘梦，支离世外居。青灯堪耐久，白发不违初。阴砌虫鸣露，寒更月照庐。功深风雨后，甘苦竟何如。
秋夜读书·其二
作者：戴亨
朝代：清

吾道残编在，秋斋翠色深。杜门如老衲，力学尚童心。霜叶鸣寒牖，风枝动夜禽。年来人事少，稽古遂抽簪。
秋宵
作者：戴亨
朝代：清

芙蓉落叶疏，鸳鸯怯波冷。银汉耿中宵，孤帏清漏永。
秋怀
作者：戴亨
朝代：清

坐破寒毡不解愁，西风猎猎又□秋。丈夫别有千年业，莫但争誇定远侯。
秋怀七首
作者：戴亨
朝代：清

少昊司清秋，炎尽岁忽移。清露结严霜，山山红叶垂。黄鹄翔万里，寒鸟鸣追随。四时更代谢，盈虚理亦宜。耿耿抱隐忧，驰情茫所之。壮游适燕赵，绮丽相竞逐。宝马灿金珠，纤罗杂露縠。冶容耀春华，新声奋竹肉。博欢竭妩媚，欢情岂终一。嬖男不敝舆，嬖女不敝席。色衰爱亦弛，劳瘁终何益。白石何凿凿，苍松何历历。吁嗟世上人，崇朝不谋夕。安能抱一经，终岁长局蹐。高踞要路津，咳唾惊霹雳。天威下严霜，须臾不可测。华亭鹤唳悲，黄犬安可得。膏明长自煎，泉甘每先竭。何如保良贵，千秋谁复易。豕鬣虱所安，豕俎虱亦随。荣华有憔悴，此义终告谁。茂林阴且重，群鸟相因依。秋风拔其根，歛翼各分驰。所伤在缯弋，奋翮不能飞。斯时富贵子，何如贫家儿。寒风吹广漠，白日忽西颓。阴云起重阿，圆景暗无辉。中夜聊行役，行行将何之。高楼连大厦，击鼓吹笙篪。鸣鸠偕旅燕，高栋相追飞。吁嗟穷经子，宁不寒与饥。烈士多悲心，发文每新奇。恕己谅同志，谁能不如斯。抱瓮徒自苦，桔槔心所非。忘机憩蓬荜，海鸥谅不疑。夙慕讵不卓，明发系吾思。捲舒宁自必，此身权所持。瑾瑜唯自保，积久贵不衰。志士穷得已，遭遇安天时。天马产渥洼，累世偶一出。云泼五花纹，权奇耸异骨。驯德堪死生，风蹄追落日。昭王筑金台，千金价空设。散辔卧荒原，哀鸣震林樾。岂慕驽骀荣，但伤知者汨。神鹏高摩空，背负青冥游。列宿充饥肠，银河饮不流。千年一脱羽，瞬息八垓周。四海等蹄涔，五岳如荒邱。大物有大年，将与造化俦。安能徇？鴳，下与蓬蒿谋。
秋怀七首·其一
作者：戴亨
朝代：清

少昊司清秋，炎尽岁忽移。清露结严霜，山山红叶垂。黄鹄翔万里，寒鸟鸣追随。四时更代谢，盈虚理亦宜。耿耿抱隐忧，驰情茫所之。
秋怀七首·其七
作者：戴亨
朝代：清

神鹏高摩空，背负青冥游。列宿充饥肠，银河饮不流。千年一脱羽，瞬息八垓周。四海等蹄涔，五岳如荒邱。大物有大年，将与造化俦。安能徇？鴳，下与蓬蒿谋。
秋怀七首·其七
作者：戴亨
朝代：清
体裁：古风

神鹏高摩空，背负青冥游。列宿充饥肠，银河饮不流。千年一脱羽，瞬息八垓周。四海等蹄涔，五岳如荒邱。大物有大年，将与造化俦。安能徇𩿪鴳，下与蓬蒿谋。
秋怀七首·其三
作者：戴亨
朝代：清

白石何凿凿，苍松何历历。吁嗟世上人，崇朝不谋夕。安能抱一经，终岁长局蹐。高踞要路津，咳唾惊霹雳。天威下严霜，须臾不可测。华亭鹤唳悲，黄犬安可得。膏明长自煎，泉甘每先竭。何如保良贵，千秋谁复易。
秋怀七首·其二
作者：戴亨
朝代：清

壮游适燕赵，绮丽相竞逐。宝马灿金珠，纤罗杂露縠。冶容耀春华，新声奋竹肉。博欢竭妩媚，欢情岂终一。嬖男不敝舆，嬖女不敝席。色衰爱亦弛，劳瘁终何益。
秋怀七首·其五
作者：戴亨
朝代：清

寒风吹广漠，白日忽西颓。阴云起重阿，圆景暗无辉。中夜聊行役，行行将何之。高楼连大厦，击鼓吹笙篪。鸣鸠偕旅燕，高栋相追飞。吁嗟穷经子，宁不寒与饥。烈士多悲心，发文每新奇。恕己谅同志，谁能不如斯。抱瓮徒自苦，桔槔心所非。忘机憩蓬荜，海鸥谅不疑。夙慕讵不卓，明发系吾思。捲舒宁自必，此身权所持。瑾瑜唯自保，积久贵不衰。志士穷得已，遭遇安天时。
秋怀七首·其六
作者：戴亨
朝代：清

天马产渥洼，累世偶一出。云泼五花纹，权奇耸异骨。驯德堪死生，风蹄追落日。昭王筑金台，千金价空设。散辔卧荒原，哀鸣震林樾。岂慕驽骀荣，但伤知者汨。
秋怀七首·其四
作者：戴亨
朝代：清

豕鬣虱所安，豕俎虱亦随。荣华有憔悴，此义终告谁。茂林阴且重，群鸟相因依。秋风拔其根，歛翼各分驰。所伤在缯弋，奋翮不能飞。斯时富贵子，何如贫家儿。
秋怀杂感
作者：戴亨
朝代：清

一身随化转，万感逼秋来。老骨风霜练，残年日月摧。寒生边地苦，愁结暮笳哀。岂有超尘识，雄心却早灰。精华疲出处，岁月缚饔飧。售世才无用，传经道不尊。云心盟海鹤，风翮变神鲲。近得吴山逸，相期隐鹿门。碌碌成何事，纷纷困浊泥。人情同画虎，吾道类醯鸡。不识青云路，终当皓首迷。烟霞泉石外，信有好楼栖。婆心堪自信，苦口事全殊。已历人情久，方知吾道孤。发蒙无厚力，立雪有前儒。抱瑟归蓬户，齐门耻滥竽。力学何终极，耄年志不昏。寸心争日月，斗室贮乾坤。春雨浓花径，秋霜老树村。寄情荣悴外，得意向谁论。久稔人情幻，频增景物愁。霜蛩寒叫月，风萚夜鸣秋。海岳思平庆，云山忆点求。和光宜用晦，终觉此心不。西峰萦叆叇，翘首望连延。红叶空山雨，青槐古寺烟。林泉谁作主，登眺我无缘。咫尺违佳赏，遐心一倍悬。乾坤操大运，今古递相推。庸碌欢娱日，英贤恐惧时。披书堪自鉴，处世畏人知。囊括期无咎，将随木石居。闻说畿东路，阳侯肆虐豪。三齐成巨浸，万姓委洪涛。调燮资华衮，流离恻缊袍。銮舆将远幸，恩泽慰呼号。岂乐羁尘世，中怀愿莫酬。两棺贫未举，八口计难周。慈孝非能尽，神仙不可求。敢言乘六气，无待与天游。诗书千载业，辛苦百年身。嗜古甘违俗，为儒不厌贫。青箱承世泽，白首付何人。展卷然疑作，空闻有德邻。百岁难辞累，悽然念此生。飘零亲属计，孤寡远乡情。黄卷终何用，丹沙未易成。雪霜盈鬓发，皎皎镜中明。举世谁知己，深秋倍郁陶。风霜摧劲节，兰蕙悴盲飙。大业愁担荷，名山正寂寥。抗怀期尚友，乐道有箪瓢。才过黄花节，萧条满目伤。山川囚苦月，天地梏严霜。皋比愁空坐，文章气不扬。扶筇时出户，风色望苍苍。蘋藻襄公事，知谁是女宗。妍媸无定态，进退欲何从。弃妇多贞操，新妆但丽容。不忘葑菲咏，旨蓄御严冬。才华矜敏捷，裘马斗缤纷。陇水原无定，初流势已分。苦心乖世好，老貌杂人群。自顾形骸秽，身藏岂用文。眠食安常性，粗疏亦任人。事多增旅况，病易入衰辰。老骥犹存骨，神鹰耻受驯。羁绦何自束，将欲遂天真。生涯虽淡薄，启处觉徜徉。别有荣华境，非关富贵场。朱弦流逸韵，湘茝发寒芳。相赏尘嚣外，知稀亦不妨。穷途安此日，宦海忆当年。容膝论何地，抽簪遂所天。藜床穿可坐，锻灶煖堪眠。在昔庾开府，深知二子贤。
秋怀杂感·其一
作者：戴亨
朝代：清

一身随化转，万感逼秋来。老骨风霜练，残年日月摧。寒生边地苦，愁结暮笳哀。岂有超尘识，雄心却早灰。
秋怀杂感·其七
作者：戴亨
朝代：清

西峰萦叆叇，翘首望连延。红叶空山雨，青槐古寺烟。林泉谁作主，登眺我无缘。咫尺违佳赏，遐心一倍悬。
秋怀杂感·其三
作者：戴亨
朝代：清

碌碌成何事，纷纷困浊泥。人情同画虎，吾道类醯鸡。不识青云路，终当皓首迷。烟霞泉石外，信有好楼栖。
秋怀杂感·其九
作者：戴亨
朝代：清

闻说畿东路，阳侯肆虐豪。三齐成巨浸，万姓委洪涛。调燮资华衮，流离恻缊袍。銮舆将远幸，恩泽慰呼号。
秋怀杂感·其二
作者：戴亨
朝代：清

精华疲出处，岁月缚饔飧。售世才无用，传经道不尊。云心盟海鹤，风翮变神鲲。近得吴山逸，相期隐鹿门。
秋怀杂感·其五
作者：戴亨
朝代：清

力学何终极，耄年志不昏。寸心争日月，斗室贮乾坤。春雨浓花径，秋霜老树村。寄情荣悴外，得意向谁论。
秋怀杂感·其八
作者：戴亨
朝代：清

乾坤操大运，今古递相推。庸碌欢娱日，英贤恐惧时。披书堪自鉴，处世畏人知。囊括期无咎，将随木石居。
秋怀杂感·其六
作者：戴亨
朝代：清

久稔人情幻，频增景物愁。霜蛩寒叫月，风萚夜鸣秋。海岳思平庆，云山忆点求。和光宜用晦，终觉此心不。
秋怀杂感·其十
作者：戴亨
朝代：清

岂乐羁尘世，中怀愿莫酬。两棺贫未举，八口计难周。慈孝非能尽，神仙不可求。敢言乘六气，无待与天游。
秋怀杂感·其十一
作者：戴亨
朝代：清

诗书千载业，辛苦百年身。嗜古甘违俗，为儒不厌贫。青箱承世泽，白首付何人。展卷然疑作，空闻有德邻。
秋怀杂感·其十七
作者：戴亨
朝代：清

眠食安常性，粗疏亦任人。事多增旅况，病易入衰辰。老骥犹存骨，神鹰耻受驯。羁绦何自束，将欲遂天真。
秋怀杂感·其十三
作者：戴亨
朝代：清

举世谁知己，深秋倍郁陶。风霜摧劲节，兰蕙悴盲飙。大业愁担荷，名山正寂寥。抗怀期尚友，乐道有箪瓢。
秋怀杂感·其十九
作者：戴亨
朝代：清

穷途安此日，宦海忆当年。容膝论何地，抽簪遂所天。藜床穿可坐，锻灶煖堪眠。在昔庾开府，深知二子贤。
秋怀杂感·其十二
作者：戴亨
朝代：清

百岁难辞累，悽然念此生。飘零亲属计，孤寡远乡情。黄卷终何用，丹沙未易成。雪霜盈鬓发，皎皎镜中明。
秋怀杂感·其十五
作者：戴亨
朝代：清

蘋藻襄公事，知谁是女宗。妍媸无定态，进退欲何从。弃妇多贞操，新妆但丽容。不忘葑菲咏，旨蓄御严冬。
秋怀杂感·其十八
作者：戴亨
朝代：清

生涯虽淡薄，启处觉徜徉。别有荣华境，非关富贵场。朱弦流逸韵，湘茝发寒芳。相赏尘嚣外，知稀亦不妨。
秋怀杂感·其十六
作者：戴亨
朝代：清

才华矜敏捷，裘马斗缤纷。陇水原无定，初流势已分。苦心乖世好，老貌杂人群。自顾形骸秽，身藏岂用文。
秋怀杂感·其十四
作者：戴亨
朝代：清

才过黄花节，萧条满目伤。山川囚苦月，天地梏严霜。皋比愁空坐，文章气不扬。扶筇时出户，风色望苍苍。
秋怀杂感·其四
作者：戴亨
朝代：清

婆心堪自信，苦口事全殊。已历人情久，方知吾道孤。发蒙无厚力，立雪有前儒。抱瑟归蓬户，齐门耻滥竽。
秋感
作者：戴亨
朝代：清

飘泊无家客，乾坤一讲堂。钟魂摇梦醒，槐荫泼阶凉。岁月三秋逼，关河万里长。此身何处著，搔首问穹苍。世际羲轩盛，身惭稷契良。幽青新旱厉，淮海旧怀襄。沧水何年使，桑林近日禳。文章思报国，此意竟荒唐。明主巡方切，贤臣补衮殷。睿谟崇帝舜，折槛有朱云。远猎威胡虏，虔禋报祖勋。荒寒边徼外，深念圣躬勤。所学终何用，空馀泽畔吟。徘徊千古业，孤负一生心。秋老黄花悴，风回落叶深。感时还自惜，霜雪鬓毛侵。孤立安时命，遑知拙与工。问心期不愧，入世岂求同。风力抟鹰翮，霜威损桂丛。烟霞沧海外，脉脉系初衷。衰谢尘心尽，琴尊野兴长。人情秋藻丽，吾意古苔凉。引杖随溪水，看云度石梁。足缨思遍濯，清浊问沧浪。瓠落竟何似，浮踪浊水萍。那堪孤客况，不尽九秋情。夜月蒹葭色，寒窗蟋蟀声。长公头未白，归去早埋名。
秋感·其一
作者：戴亨
朝代：清

飘泊无家客，乾坤一讲堂。钟魂摇梦醒，槐荫泼阶凉。岁月三秋逼，关河万里长。此身何处著，搔首问穹苍。
秋感·其七
作者：戴亨
朝代：清

瓠落竟何似，浮踪浊水萍。那堪孤客况，不尽九秋情。夜月蒹葭色，寒窗蟋蟀声。长公头未白，归去早埋名。
秋感·其三
作者：戴亨
朝代：清

明主巡方切，贤臣补衮殷。睿谟崇帝舜，折槛有朱云。远猎威胡虏，虔禋报祖勋。荒寒边徼外，深念圣躬勤。
秋感·其二
作者：戴亨
朝代：清

世际羲轩盛，身惭稷契良。幽青新旱厉，淮海旧怀襄。沧水何年使，桑林近日禳。文章思报国，此意竟荒唐。
秋感·其五
作者：戴亨
朝代：清

孤立安时命，遑知拙与工。问心期不愧，入世岂求同。风力抟鹰翮，霜威损桂丛。烟霞沧海外，脉脉系初衷。
秋感·其六
作者：戴亨
朝代：清

衰谢尘心尽，琴尊野兴长。人情秋藻丽，吾意古苔凉。引杖随溪水，看云度石梁。足缨思遍濯，清浊问沧浪。
秋感·其四
作者：戴亨
朝代：清

所学终何用，空馀泽畔吟。徘徊千古业，孤负一生心。秋老黄花悴，风回落叶深。感时还自惜，霜雪鬓毛侵。
秋斋
作者：戴亨
朝代：清

野树著新霜，青黄映窗左。归鸟栖复惊，山猿窃岩果。
秋日与友人分得时字
作者：戴亨
朝代：清

紫陌商飙扑面吹，天涯王粲倚楼悲。凤城景物凋零日，龙塞冰霜酷烈时。望子老亲情正切，傍人孤客梦空驰。填胸羁绪何能遣，慷慨留君且赋诗。
秋日与姜孝廉华圃赋感怀诗得鹂字
作者：戴亨
朝代：清

凤城风鼓夜声悲，此日鸡栖无尽思。豺祭空山驱虎豹，珠潜沧海抱龙螭。金丸弹雀己轻用，腐鼠惊鹓却太疑。乡国但能归款段，双柑斗酒听黄鹂。
秋日偕任徵君东涧集龙门桥归汎江口看山之作
作者：戴亨
朝代：清

西郭乘流出市阛，龙门桥畔听潺湲。修篁尊酒方延赏，迟日扁舟未拟还。烟树苍茫胥口渡，云峰突兀润州山。不缘官署身拘限，长共浮鸥野外閒。
秋日偕富甥介伟游龙门桥归汎江口看山
作者：戴亨
朝代：清

西门之外龙门桥，森森万竹参天高。扁舟欹侧入荻浦，秋云黯淡横江皋。连峰隔岸势奔走，巨舸争渡声嗷嘈。乘醉披襟一鼓棹，诗成吟啸轻波涛。
秋日偕诸友人舟中望月得更字
作者：戴亨
朝代：清

天光水色两澄清，孤月含秋傍艇生。逐浪千寻无定影，悬空中夜为谁明。烟波不尽诗人意，云树偏多故国情。画角又吹黄叶落，可堪千里咏残更。
秋日同金孝廉钟越游新城汪园五首
作者：戴亨
朝代：清

肩舆出近郭，引缆赴遥岑。兴发淩虚棹，心清浴水禽。岸沙疏雨润，村路白云深。未览林园胜，晴郊已散襟。舍舟登彼岸，策杖踏秋原。苔滑欹桥路，云生古寺门。溪山娱老性，尊斝就名园。持此幽偏意，应同静者论。入门披竹露，觅胜信芒鞋。瑶草潜幽涧，山花坠古厓。烟霞如有待，樵牧且相偕。眷恋林泉好，经过每畅怀。飞阁淩霄起，登临入望宽。江声流槛外，山色扑檐端。时序清秋晚，风霜白日寒。东西连楚越，乘兴一凭栏。景物探幽邃，风光解送迎。林峦多变态，登眺屡移情。南北身无定，欢娱感易生。名山何处卜，归老遂躬耕。
秋日同金孝廉钟越游新城汪园五首·其一
作者：戴亨
朝代：清

肩舆出近郭，引缆赴遥岑。兴发淩虚棹，心清浴水禽。岸沙疏雨润，村路白云深。未览林园胜，晴郊已散襟。
秋日同金孝廉钟越游新城汪园五首·其三
作者：戴亨
朝代：清

入门披竹露，觅胜信芒鞋。瑶草潜幽涧，山花坠古厓。烟霞如有待，樵牧且相偕。眷恋林泉好，经过每畅怀。
秋日同金孝廉钟越游新城汪园五首·其二
作者：戴亨
朝代：清

舍舟登彼岸，策杖踏秋原。苔滑欹桥路，云生古寺门。溪山娱老性，尊斝就名园。持此幽偏意，应同静者论。
秋日同金孝廉钟越游新城汪园五首·其五
作者：戴亨
朝代：清

景物探幽邃，风光解送迎。林峦多变态，登眺屡移情。南北身无定，欢娱感易生。名山何处卜，归老遂躬耕。
秋日同金孝廉钟越游新城汪园五首·其四
作者：戴亨
朝代：清

飞阁淩霄起，登临入望宽。江声流槛外，山色扑檐端。时序清秋晚，风霜白日寒。东西连楚越，乘兴一凭栏。
秋日寄兴
作者：戴亨
朝代：清

入世难孤立，投閒可自仙。山斋黄叶雨，渔笱碧潭烟。放迹形骸外，行吟草泽前。尘寰如我问，鸥鸟狎江天。
秋日寄怀任东涧
作者：戴亨
朝代：清

君住山阳淮水畔，余家辽左鸭江滨。一朝邂逅怜同调，千古文章信有神。待价骅骝虚苜蓿，高栖鸾鹤老松筠。相思北望秋将晚，鸿雁声高落叶频。
秋日寄怀叶圣嘉
作者：戴亨
朝代：清

一夜枝头玉露浓，晓看花柳作秋容。自伤燕市红尘客，空羡缑山白鹤峰。张敏梦迷高惠路，退之云附孟郊龙。寸心直可同千古，为忆君为岁暮松。
秋日寄怀都门友人
作者：戴亨
朝代：清

高斋花暖夜归迟，几日长安对酒时。别梦尚迷芳草绿，征鸿忽背晓烟驰。燕山雨过金台暮，辽海云深画角悲。两地秋风人不见，几回珍重寄来诗。
秋日溪行
作者：戴亨
朝代：清

斜日明村巷，商声动暮蝉。一年将欲尽，百岁岂徒然。坐起草沙际，夷犹云鸟前。愁心无处著，随意此留连。
秋日登通州城楼
作者：戴亨
朝代：清

高城吹角满江楼，楼上登临动客愁。陵谷参差随去鸟，河山迢递任归舟。凋零书剑谁青眼，缥缈乡关忆白头。极目那堪风景暮，云峰天外写高秋。
秋日过蔚千荷庭索饮花事已阑
作者：戴亨
朝代：清

盍簪几日觅佳游，岁月推迁大火流。出世襟期醇酎涤，隔帘葭菼御河秋。修篁拂露侵宾座，旅雁含风过钓舟。花事已阑时欲暮，愁听白纻满中洲。
秋日都门感怀五首
作者：戴亨
朝代：清

商声摧木落，生意在松柯。大化已如此，孤贞奈若何。采芝山邃窅，捧檄岁蹉跎。出处悲身世，秋风感慨多。漠漠孤云细，遥连渤海东。日光吞野马，山色悴秋风。骨以怀亲瘦，囊因绝俗空。归心千里外，飘转逐旋蓬。世情浓极处，偏喜绝无闻。彻骨贫应尔，谋身事岂群。苍松寒啸雪，孤鹤健淩云。败叶经风雨，萧萧落正纷。万物逢秋杀，荣枯此日看。回风山骨慄，落叶雨声乾。炼炭炊长馁，悬鹑衣自安。敢云贫亦乐，颇惜后凋难。迂儒投俗尚，那得好怀开。野性从人议，刚肠每自回。归鸿冲塞入，苍隼刷天来。吾道唯安拙，呼朋纵酒杯。
秋日都门感怀五首·其一
作者：戴亨
朝代：清

商声摧木落，生意在松柯。大化已如此，孤贞奈若何。采芝山邃窅，捧檄岁蹉跎。出处悲身世，秋风感慨多。
秋日都门感怀五首·其三
作者：戴亨
朝代：清

世情浓极处，偏喜绝无闻。彻骨贫应尔，谋身事岂群。苍松寒啸雪，孤鹤健淩云。败叶经风雨，萧萧落正纷。
秋日都门感怀五首·其二
作者：戴亨
朝代：清

漠漠孤云细，遥连渤海东。日光吞野马，山色悴秋风。骨以怀亲瘦，囊因绝俗空。归心千里外，飘转逐旋蓬。
秋日都门感怀五首·其五
作者：戴亨
朝代：清

迂儒投俗尚，那得好怀开。野性从人议，刚肠每自回。归鸿冲塞入，苍隼刷天来。吾道唯安拙，呼朋纵酒杯。
秋日都门感怀五首·其四
作者：戴亨
朝代：清

万物逢秋杀，荣枯此日看。回风山骨慄，落叶雨声乾。炼炭炊长馁，悬鹑衣自安。敢云贫亦乐，颇惜后凋难。
秋晓
作者：戴亨
朝代：清

短杖策晨露，高天过塞鸿。孤云宿危石，幽草生凉风。秋色既如此，暮怀相与同。徘徊无尽意，举首望长空。
秋江泛棹图
作者：戴亨
朝代：清

科头人在木兰舟，红藕香中觅胜游。昨夜雨过新水涨，沿江添得蓼花秋。
秋灯
作者：戴亨
朝代：清

秋宵万籁清，天地归真静。一灯对古人，默默自深省。
秋田
作者：戴亨
朝代：清

老农幸有秋，殷勤望田谷。牧子独无心，驱牛下寒绿。
秋砧
作者：戴亨
朝代：清

月照孤帏夜正长，凄凄砧杵捣秋光。妾身不畏西风冷，只恐天山下早霜。
秋空
作者：戴亨
朝代：清

孤艇泊枫林，梦绕江天路。寒雨带归鸿，飞向江南去。
秋苔
作者：戴亨
朝代：清

扃户少人踪，苔痕厚阶砌。山鸟爱幽居，衔花落苍翠。
秋虫
作者：戴亨
朝代：清

孤月照高梧，萧疏落寒影。唧唧候虫鸣，秋声露中冷。
秋蝉
作者：戴亨
朝代：清

秋来偏尔独知机，几处寒声咽落晖。云树若愁时渐晚，市廛虽到迹仍稀。但餐清露宁求饱，偶得閒枝欲罢飞。节操如君何太苦，稻粱生性已全非。清风凉露忽成啼，林远烟深望欲迷。黄叶空山秋色里，断桥古渡夕阳西。声闻已接犹难见，地步宁藏不肯低。听汝去年曾醉后，黉宫松畔亦留题。
秋蝉·其一
作者：戴亨
朝代：清

秋来偏尔独知机，几处寒声咽落晖。云树若愁时渐晚，市廛虽到迹仍稀。但餐清露宁求饱，偶得閒枝欲罢飞。节操如君何太苦，稻粱生性已全非。
秋蝉·其二
作者：戴亨
朝代：清

清风凉露忽成啼，林远烟深望欲迷。黄叶空山秋色里，断桥古渡夕阳西。声闻已接犹难见，地步宁藏不肯低。听汝去年曾醉后，黉宫松畔亦留题。
秋郊纵目
作者：戴亨
朝代：清

广野开晴旭，襟怀扩远天。轻雷山脚雨，空翠寺门烟。秋老茱萸节，人閒草木年。一尊当夕照，红叶下前川。
秋雨
作者：戴亨
朝代：清

峰顶扩奇怀，天地收双目。长啸月横空，流声满岩谷。
秋雨不止再步前韵
作者：戴亨
朝代：清

烈暑收灵澍，苍茫衡宇寂。幽怀畅暇豫，芳翠喜新涤。薜荔抱云烟，森黑下阴壁。坐久竹风静，隐隐闻远笛。散步抚前轩，西山翠欲滴。苔草延阴砌，蕉叶新抽短。所欲非幽深，会静疑山馆。浮云知我心，归山意亦懒。开瓮渥诗肠，独酌不计椀。醉卧南窗下，衣受落花满。
秋雨不止再步前韵·其一
作者：戴亨
朝代：清

烈暑收灵澍，苍茫衡宇寂。幽怀畅暇豫，芳翠喜新涤。薜荔抱云烟，森黑下阴壁。坐久竹风静，隐隐闻远笛。散步抚前轩，西山翠欲滴。
秋雨不止再步前韵·其二
作者：戴亨
朝代：清

苔草延阴砌，蕉叶新抽短。所欲非幽深，会静疑山馆。浮云知我心，归山意亦懒。开瓮渥诗肠，独酌不计椀。醉卧南窗下，衣受落花满。
秋雨不止再步前韵·其二
作者：戴亨
朝代：清
体裁：古风

苔草延阴砌，蕉叶新抽短。所欲非幽深，会静疑山馆。浮云知我心，归山意亦懒。开瓮渥诗肠，独酌不计碗。醉卧南窗下，衣受落花满。
秋雨不止步海涵百龄原韵
作者：戴亨
朝代：清

柴门闭深昼，心境喜双寂。凉气散疏襟，尘虑一时涤。晚笋茂新条，萝筱挂颓壁。远籁送微飙，清心闻夜笛。淅沥响古烟，松窗翠雨滴。群葩苦烈日，生意因之短。经旬惠雨滋，欣欣荣我馆。顾兹庭砌幽，无事遂我懒。移坐就芳丛，苍翠浸茗椀。悠然忆岩栖，岩中白云满。
秋雨不止步海涵百龄原韵·其一
作者：戴亨
朝代：清

柴门闭深昼，心境喜双寂。凉气散疏襟，尘虑一时涤。晚笋茂新条，萝筱挂颓壁。远籁送微飙，清心闻夜笛。淅沥响古烟，松窗翠雨滴。
秋雨不止步海涵百龄原韵·其二
作者：戴亨
朝代：清

群葩苦烈日，生意因之短。经旬惠雨滋，欣欣荣我馆。顾兹庭砌幽，无事遂我懒。移坐就芳丛，苍翠浸茗椀。悠然忆岩栖，岩中白云满。
秋雨不止步海涵百龄原韵·其二
作者：戴亨
朝代：清
体裁：古风

群葩苦烈日，生意因之短。经旬惠雨滋，欣欣荣我馆。顾兹庭砌幽，无事遂我懒。移坐就芳丛，苍翠浸茗碗。悠然忆岩栖，岩中白云满。
种牡丹分得长字
作者：戴亨
朝代：清

积翠古名园，颓废无人赏。荣华有憔悴，天香委榛莽。我来宰兹土，搜奇怅已往。念此绝世姿，移置瑶台上。瑶台一何崇，榛莽一何枉。殷勤灌溉心，重是百花长。草木感知己，酬报情岂爽。倍发来春花，高堂供色养。
种竹
作者：戴亨
朝代：清

邻园修竹许我移，冒雨栽傍书斋宜。径扫古烟秋黯淡，窗横疏影宵参差。淩云老干势矫矫，抱节新箭枝离离。何须结实待鸾凤，已觉霜雪非能欺。
种竹后复简松乔
作者：戴亨
朝代：清

莫讶余情僻，偏于竹有私。繁华非不媚，真性独能持。风动凉生牖，阴过翠拂卮。更看霜雪意，无语若相知。
立春闻雁
作者：戴亨
朝代：清

伊兹春始，馀寒未融。有雁哀鸣，过我房栊。岂避南暄，眷此北风。静言思之，似罹罦罿。惊弦既脱，栖息靡踪。提提鸒斯，载西载东。维鹊有巢，亦以禦冬。凡鸟有托，尔独孤穷。我闻其声，翘首长空。瞻望弗及，忧心有冲。
立秋七日蔚千招同僧司业理斋陶侍讲西园荷庭宴集得卮字
作者：戴亨
朝代：清

初秋凉气散庭墀，高树云阴荫酒卮。红涨雨溪花焕烂，翠翻风壁竹参差。閒吟屡接山阳宴，爽籁新传太史诗。忘却扁舟鲈鲙思，林塘正有好襟期。
立秋前一日典衣邀同人看荷
作者：戴亨
朝代：清

久客光阴感慨中，花时难遣酒杯空。况兼白发伤迟暮，宁惜青袍作主东。千叠云山环北郭，一溪烟水自离宫。须知雅会非长得，几日秋生大块风。
立秋前二日夜坐怀屈悔翁边识珍海涵百
作者：戴亨
朝代：清

露下消烦热，清言欲二更。桐阴延夜月，虫语作秋声。触景情何远，怀人句忽成。兴心飞鸟上，离思觉旋生。
立秋前荷溪
作者：戴亨
朝代：清

书斋西数武，别有远尘天。芒履偶然到，沧洲久自专。藤萝垂暮雨，桑柘起疏烟。景色新秋近，轻凉亦可怜。
立秋后一日玉田听雨
作者：戴亨
朝代：清

昨日高梧减片青，乱山高下雨冥冥。秋来已觉增愁绪，况复寒声旅夜听。
立秋日携近诗过天峰饮
作者：戴亨
朝代：清

对酒高吟客里诗，惊看梧叶坠阶墀。三秋消息萌深暑，一岁寒暄判此时。敢道才雄摇海岳，但知巨斝吸鲸螭。百年多难身长在，赖有奇情老未衰。
立秋雨后访沙门无垢
作者：戴亨
朝代：清

披襟怜霁色，仰首爱天容。溽暑沈宵雨，新凉散候蛩。茅堂寻野衲，石径度深松。尘外清谈永，寥寥响梵钟。
笼鸟
作者：戴亨
朝代：清

云路飞难进，樊笼亦偶然。羽毛原不类，罗弋自应先。物小能关化，机危但信天。虽惭鸡断尾，终弗乞人怜。知机焉蹈此，岂敢怨离群。飞止将安遇，哀鸣亦不闻。低头修翠羽，侧目望青云。遐想冥鸿翼，高骞绝俗氛。
笼鸟·其一
作者：戴亨
朝代：清

云路飞难进，樊笼亦偶然。羽毛原不类，罗弋自应先。物小能关化，机危但信天。虽惭鸡断尾，终弗乞人怜。
笼鸟·其二
作者：戴亨
朝代：清

知机焉蹈此，岂敢怨离群。飞止将安遇，哀鸣亦不闻。低头修翠羽，侧目望青云。遐想冥鸿翼，高骞绝俗氛。
答东涧老人
作者：戴亨
朝代：清

冰雪双蓬鬓，乾坤两布衣。久甘身寂寞，不问世轻肥。老益诗情壮，狂憎酒力微。百年閒事业，耽此未全非。
答友人道意
作者：戴亨
朝代：清

茫茫尘海隔灵槎，身世蜉蝣日已斜。李杜文章名滥窃，皋夔事业愿空奢。金门偶驻王乔舄，笙鹤如瞻缑岭霞。借问秘函玄妙诀，春风消息到梅花。阴阳来往运无端，电掣风驰易老残。千古兴亡纷蚁垒，百年辛苦转蜣丸。蓬山仙路云车引，辽海箫声鹤驾寒。指点尘寰奔竞地，可堪华表一回看。
答友人道意·其一
作者：戴亨
朝代：清

茫茫尘海隔灵槎，身世蜉蝣日已斜。李杜文章名滥窃，皋夔事业愿空奢。金门偶驻王乔舄，笙鹤如瞻缑岭霞。借问秘函玄妙诀，春风消息到梅花。
答友人道意·其二
作者：戴亨
朝代：清

阴阳来往运无端，电掣风驰易老残。千古兴亡纷蚁垒，百年辛苦转蜣丸。蓬山仙路云车引，辽海箫声鹤驾寒。指点尘寰奔竞地，可堪华表一回看。
答巢六国学世馨即用原韵
作者：戴亨
朝代：清

世情轻道义，交际复谁真。硕德思前辈，论心笃后尘。乾坤三大业，今古百年人。此意孤悬久，逢君倍觉亲。生涯馀白发，世缔得同心。乍见惊余老，雄谈识尔忱。孤鸣琴已碎，苦诣道方深。何处求真赏，寥寥太古音。
答巢六国学世馨即用原韵·其一
作者：戴亨
朝代：清

世情轻道义，交际复谁真。硕德思前辈，论心笃后尘。乾坤三大业，今古百年人。此意孤悬久，逢君倍觉亲。
答巢六国学世馨即用原韵·其二
作者：戴亨
朝代：清

生涯馀白发，世缔得同心。乍见惊余老，雄谈识尔忱。孤鸣琴已碎，苦诣道方深。何处求真赏，寥寥太古音。
答明惺斋招隐沧洲原韵·其一
作者：戴亨
朝代：清

名场削籍滞长安，几载悲歌行路难。海角一椽思野处，天边孤鹤任高盘。为郎颜泗虚迁尉，多病文园欲挂冠。潦倒风尘知己尽，桂丛深处拟追攀。
答明惺斋招隐沧洲原韵·其三
作者：戴亨
朝代：清

拂衣沧海梦魂安，南亩桑麻课不难。收雨懒云归峤远，培风雏凤薄霄盘。尊当花月烹肥羜，座杂渔樵著小冠。回首应怜荣竞路，缁尘鸳鹭正追攀。
答明惺斋招隐沧洲原韵·其二
作者：戴亨
朝代：清

石径茅茨觅旧安，宦途深觉立身难。天人籁发将齐物，薖轴吟成继考盘。养性不贪鸡肋味，寻山应制鹿皮冠。扁舟旧说沧洲远，云鹤高踪孰可攀。
答明惺斋招隐沧洲原韵·其二
作者：戴亨
朝代：清

石径茅茨觅旧安，宦途深觉立身难。天人籁发将齐物，薖轴吟成继考盘。养性不贪鸡肋味，寻山应制鹿皮冠。扁舟旧说沧洲远，云鹤高踪孰可攀。拂衣沧海梦魂安，南亩桑麻课不难。收雨懒云归峤远，培风雏凤薄霄盘。尊当花月烹肥羜，座杂渔樵著小冠。回首应怜荣竞路，缁尘鸳鹭正追攀。
答金仁趾
作者：戴亨
朝代：清

阴阳旋大造，贤愚杂其中。纷纭各有营，谁复念所终。逝者日不息，来者仍悤悤。逐欲何时已，转盼咸虚空。哲人遗细务，涤荡开心胸。立言期利俗，亦足昭洪功。百年有时尽，垂休将无穷。先民摅奇抱，往往托讴吟。精华寓糟粕，万古传其心。婉转诵微言，感我一何深。岂非发至性，喧以金石音。余始学吟哦，拳拳遂至今。变化虽殊端，轨范夙所钦。非曰乏绮丽，与世相浮沈。咸池久不考，经首遂已沈。瓴甋竞新响，比户方追寻。岂不悦众耳，听之伤我心。大乐溯隆古，高唱驱浮淫。春雷震大地，万汇出幽阴。方圆岂能周，所遇成商参。异道而求安，深非我素襟。大物须大勇，力用方不穷。苟以径寸莛，叩彼万石钟。所持既微弱，发响安能洪。良农无水旱，频年不辍耕。播植或鲁莽，仍复无秋成。尔我慕前修，收穫希丰赢。操狭而望奢，亦防稂莠生。
答金仁趾·其一
作者：戴亨
朝代：清

阴阳旋大造，贤愚杂其中。纷纭各有营，谁复念所终。逝者日不息，来者仍悤悤。逐欲何时已，转盼咸虚空。哲人遗细务，涤荡开心胸。立言期利俗，亦足昭洪功。百年有时尽，垂休将无穷。
答金仁趾·其三
作者：戴亨
朝代：清

咸池久不考，经首遂已沈。瓴甋竞新响，比户方追寻。岂不悦众耳，听之伤我心。大乐溯隆古，高唱驱浮淫。春雷震大地，万汇出幽阴。方圆岂能周，所遇成商参。异道而求安，深非我素襟。
答金仁趾·其二
作者：戴亨
朝代：清

先民摅奇抱，往往托讴吟。精华寓糟粕，万古传其心。婉转诵微言，感我一何深。岂非发至性，喧以金石音。余始学吟哦，拳拳遂至今。变化虽殊端，轨范夙所钦。非曰乏绮丽，与世相浮沈。
答金仁趾·其四
作者：戴亨
朝代：清

大物须大勇，力用方不穷。苟以径寸莛，叩彼万石钟。所持既微弱，发响安能洪。良农无水旱，频年不辍耕。播植或鲁莽，仍复无秋成。尔我慕前修，收穫希丰赢。操狭而望奢，亦防稂莠生。
简余省三
作者：戴亨
朝代：清

蒯缑结佩践朱门，偃蹇才华讵可论。吾道自应纨裤贱，穷途谁识缊袍尊。中宵乡梦吴山远，几载羁愁塞雪昏。乘此秋风未摇落，扁舟归去问家园。
简同人
作者：戴亨
朝代：清

云豁南郊路，名园拟畅游。绿蓑渔舍雨，青旆酒家楼。俗虑澄秋水，孤情托野鸥。年华看旅雁，又过白蘋洲。
简明复庵
作者：戴亨
朝代：清

烟海茫茫世，卑栖但浊尘。交游四十载，寒士两三人。每爱石林静，兼怀襟抱真。携筇频出郭，沽酒莫辞贫。
简答友人
作者：戴亨
朝代：清

奇才孤诣企前贤，百岁遭逢但信天。生不同时多后憾，身虽觌面亦徒然。苍松岁久脂凝珀，黄鹤丹成骨自仙。从古名山留大业，知音端不在当年。
简蔚千索饮
作者：戴亨
朝代：清

每到炎天苦烈晖，便思荷槛叩荆扉。隔窗幽鸟群呼雨，绕麈□云□湿衣。但许疏狂挥素壁，不须弦管乱清机。老来珍惜閒中会，风起花溪落易稀。
简问蔚千花信
作者：戴亨
朝代：清

閒把幽情问硕薖，别来花信近如何。几番澍雨催红萼，应有明霞涨碧波。瞥眼升沈同白发，颓龄风景合高歌。知君不厌清狂客，竹杖芒鞋早暮过。
箜篌引
作者：戴亨
朝代：清

不鼓雍门琴，不学牛山啼。当尊歌慷慨，一曲箜篌词。滔滔江汉水，东逝无还期。少壮几日，倏忽衰颓。人无贵贱，今古同悲。翘首望神仙，精魂天外驰。天风飘飘空中起，吹我蓬莱山之涯。道经紫泥海，海水沾我衣。欲往虞渊沐，日莫空迟疑。
索秋吟
作者：戴亨
朝代：清

秋气尔何物，来亦乌能索。鸿雁听无声，霜花尚非夕。隔水望村墟，林色远烟白。锦藻媚阶墀，离披莲欲落。哀蛩鸣草根，疏萤度棂隙。凉雨滴高梧，衾帱夜殊昔。物色感人心，秋来有显迹。
索竹诗简庆松乔
作者：戴亨
朝代：清

阳燧烧空烈炎毒，倒喝亲看人代速。芭蕉短尽桐叶焦，使我窗前草无绿。愁死不遑遑计他，惊魂定后思娱目。浣花老翁平生居，到处先栽数竿竹。子猷不教一日无，坡仙宁可食无肉。为爱虚中节复坚，森萃凉飙戛寒玉。亭亭翠干齐荣枯，精神不畏霜风酷。我性爱竹逾诸公，尘垢兼须竹浣浴。相对静夜两忘言，明月高秋伴幽独。苍根亲许移上林，讵有成言久不复。君不见眼前繁卉渐枯凋，萧萧飒飒随狂飙。老夫对此心烦劳，安得劲节排云霄。
红瓦店晓发
作者：戴亨
朝代：清

梦回边戍月朦胧，海峤嗷嗷过雁鸿。满眼霜花连塞白，惊心燎火彻天红。侵星入谷驱羸马，鹤骨鹑衣战朔风。老去壮心穷未减，那知羞涩一囊空。
约游王园雨阻不践归而作此将希再聚也
作者：戴亨
朝代：清

人老春去忙，良辰倍珍惜。王园秀色佳，新雨涤芳陌。飞诗约同辈，文酒乐晨夕。相与理轻舟，荷风引深碧。或随细流声，泠泠探泉脉。不则看西峰，偃仰冈峦脊。山翠落我衣，松风吹我帻。兴酣发高吟，篇章戛金石。名胜括奚囊，莺花收蜡屐。林亭觉增辉，烟霞瘳痼癖。是夜鬼神惊，精灵骤奔迫。抗手招雨师，连袂呼风伯。丘壑忽被囚，芝兰亦妒斥。巾车毂辐胶，蹇卫足颠踣。吁嗟离垢场，遂敛高人迹。归来坐书空，郁郁情莫释。不分穷途子，清赏亦困阨。为报山灵知，游兴还如昔。
经圣祖仁皇帝围场恭纪遥和明惺斋奉使查边旧作
作者：戴亨
朝代：清

威胡狝狩出严疆，万乘旌旗耀日光。骁骑合围营细柳，侍臣簪笔赋长杨。云留峭壁呼鹰处，草满平原射虎场。昔日壮图劳圣主，至今神武凛夷王。
经牧马场
作者：戴亨
朝代：清

龙堆千里道，极目望茫茫。草木穷寒麓，风云惨大荒。地邻箕子国，居近管宁乡。有客怀南土，魂惊牧马场。
维扬远眺
作者：戴亨
朝代：清

邗水云初散，芜城目暂舒。江山通楚越，风俗重盐鱼。董相崇祠在，昭明旧阁馀。古来繁盛地，歌舞近何如。
编篱
作者：戴亨
朝代：清

编芦成小圃，篱落近农村。野蔓萦新叶，绿云垂满园。渐能罗蝶翅，疏不碍花魂。领取幽栖意，閒吟坐竹轩。
翡翠花
作者：戴亨
朝代：清

山中翡翠花，秀夺炎鸟色。采撷充佩帏，应教美人悦。
老虎洞寻张某昼晦失路堕荆棘中野宿达旦见张治酒慰劳因述其事
作者：戴亨
朝代：清

阴云万顷大荒屯，失路无从可问津。月黑豺狼饥猎兽，山深魑魅夜呼人。朝暾隐显寻烟火，古道微茫历莽榛。相顾主人成一笑，招魂何惜酒杯频。
老衲
作者：戴亨
朝代：清

老衲竟何为，坚坐理鹤发。有时渴欲饮，汲碎寒潭月。
背阴铺遇雨
作者：戴亨
朝代：清

日午增烦热，征途汗透冠。风生来骤雨，云起忽埋山。深慰农家望，旋愁行路难。赊程看旅橐，不寐听潺湲。
胡家窝铺
作者：戴亨
朝代：清

险溺胡家铺，行人莫不闻。地顽常带卤，山蠢不生云。草滑埋蛇穴，风腥过虎群。往来经此处，踯躅畏斜曛。
胡家窝铺听雨
作者：戴亨
朝代：清

龙荒东指路迢遥，鸿雁声高度泬㵳。旅舍孤灯愁不寐，坐听寒雨夜萧萧。
胡母王孺人寿
作者：戴亨
朝代：清

亭亭老松柏，苍苍抱贞坚。深根盘厚地，秀色磨高天。阴阳不能囿，蓊郁巢云烟。中有鸾凰雏，荫此百尺巅。振翮属霄汉，文彩凌星躔。衔图瑞邦国，因风起联翩。顾瞻高堂上，松柏无改颜。造物之所钟，谁能测偏全。
胥江吊古
作者：戴亨
朝代：清

两岸芦花对客愁，雁行南下楚云秋。临江忽洒英雄泪，明月箫声古渡头。
腊月四日六章
作者：戴亨
朝代：清

岁聿其暮，月届嘉平。嘉平四日，曰为余生。元阴蔽野，皓雪盈庭。谡谡其风，有室如冰。翳忽不乐，潸然涕零。鱼亦有渊，鸟亦有陵。以游以泳，载飞载鸣。我来自东，孑然其形。岂无他人，莫往莫迎。父兮母兮，罔极深恩。嗟余行役，倚闾倚门。缅怀兄弟，朝烟暮云。妇叹于室，子甫能言。自我不见，于今三年。静言思之，奋飞不前。安得美酒，烦襟涤蠲。有客叩扉，倒衣出迎。左手提榼，右手携罂。入门再拜，一举十觥。十觥不辞，用感君情。对酒高歌，君其我听。人生几何，鲜满百春。倏如蜉蝣，忽如飙尘。既倏既忽，终窭且贫。况在天涯，欢会岂频。我思古人，熊经鸟申。其生也劳，其死也均。尔酒既旨，我饮如鲸。且饮且醉，颓然欹倾。不矩有死，焉知有生。生死两忘，悲乐俱冥。
腊月四日六章
作者：戴亨
朝代：清
体裁：四言诗

岁聿其暮，月届嘉平。嘉平四日，曰为余生。元阴蔽野，皓雪盈庭。谡谡其风，有室如冰。翳忽不乐，潸然涕零。（一章）鱼亦有渊，鸟亦有陵。以游以泳，载飞载鸣。我来自东，孑然其形。岂无他人，莫往莫迎。（二章）父兮母兮，罔极深恩。嗟余行役，倚闾倚门。缅怀兄弟，朝烟暮云。妇叹于室，子甫能言。自我不见，于今三年。静言思之，奋飞不前。安得美酒，烦襟涤蠲。（三章）有客叩扉，倒衣出迎。左手提榼，右手携罂。入门再拜，一举十觥。十觥不辞，用感君情。对酒高歌，君其我听。（四章）人生几何，鲜满百春。倏如蜉蝣，忽如飙尘。既倏既忽，终窭且贫。况在天涯，欢会岂频。我思古人，熊经鸟申。其生也劳，其死也均。（五章）尔酒既旨，我饮如鲸。且饮且醉，颓然欹倾。不矩有死，焉知有生。生死两忘，悲乐俱冥。（六章）
腐儒
作者：戴亨
朝代：清

历遍诸艰返故园，百年蓬荜腐儒尊。鍊成铁骨磨天地，撞破烟楼让子孙。高揭云心参大化，深探月胁识真源。玄猿老鹤来三径，朱草琪花自一村。
自万松岭寻仙人洞
作者：戴亨
朝代：清

松柏碍云日，■确石色古。峰影入溪流，天水相吞吐。蛇径萦乖厓，攀跻足莫主。崱屴阅重冈，幽深窥洞府。悬泉暗相激，䆵？溜石乳。向背势超忽，移步不可睹。入林疑昼昏，出林日尚午。嘤嘤栗留鸣，前山不数武。
自万松岭寻仙人洞
作者：戴亨
朝代：清
体裁：古风

松柏碍云日，■确石色古。峰影入溪流，天水相吞吐。蛇径萦乖厓，攀跻足莫主。崱屴阅重冈，幽深窥洞府。悬泉暗相激，䆵𥥈溜石乳。向背势超忽，移步不可睹。入林疑昼昏，出林日尚午。嘤嘤栗留鸣，前山不数武。
自洪光寺至说法亭
作者：戴亨
朝代：清

说法人何在，探奇性颇贪。九盘松磴石，双乳石泉甘。鸟道随云入，霜林坠叶酣。几时深树里，添得一茅庵。
自福建接富氏姊来齐河官署
作者：戴亨
朝代：清

昔别辽河畔，今来济水滨。寻常一分袂，二十七年人。兄弟尚谁在，存亡各怆神。高年思骨肉，庶一慰慈亲。
自笑
作者：戴亨
朝代：清

自笑平生志，常思赋遂初。升沈今已定，踪迹竟何如。岩穴怀高侣，风尘寄索居。几时归皂帽，闭室注虫鱼。
自辽东抵京往晤天峰云浦鹤亭即订西山之游得山字
作者：戴亨
朝代：清

道路三千里，风尘百日还。盍簪欣晤语，林壑想追攀。孤鹤立寒渚，断云归远山。披襟同啸咏，俗虑净岩间。
自雒镇放舟回县
作者：戴亨
朝代：清

归舟耽自在，晚兴觉偏浓。渔火惊栖鹭，柴扉闻夜舂。烟笼寒渚月，风度远村钟。柔橹菰蒲外，前山隔几峰。
艾抡元招康东侯叶圣嘉魏文壁艾明德车宜年诗集余远归闻赴同用雄字
作者：戴亨
朝代：清

闻说诗坛树帜雄，征尘初拂过邻东。到来执简非安道，座上披襟是孔融。大麓寒英飘白雪，梅花古韵出焦桐。相欢桦烛应嫌短，遮莫天街丙夜风。
艾明德叶圣嘉蔡宗鲁魏文壁与余皆庚午年生交最善十年来相继物故归而哭之又随征雁上长安月照离筵惨不欢满眼穷愁悲骨肉空囊冰雪走饥寒炎凉作客肌肤惯天地无家去住难八口关心聊复尔松楸回首泪阑干既痛逝者且自念也
作者：戴亨
朝代：清

一官匏系逐风尘，十载归来问故人。嵇阮莫酬青史愿，轩岐不救白华身。诗书世泽空文藻，鸿博徵名付莽榛。幸我同庚未同死，生刍犹奠一卮春。
节寿诗为邓主事锡礼伯祖母汤太孺人八秩初度
作者：戴亨
朝代：清

造物无缺陷，人生罕奇节。万类转鸿钧，灵蠢递生灭。秀气之所钟，树立迥殊绝。邓君伯王母，赋性如冰雪。百年笃坎坷，适以成贞烈。十八丧所天，吊影啼孤鴂。痛欲殉九京，高堂念方切。俛首事翁姑，儿职代无缺。犹子锡礼父，茕茕四龄孑。保抱如亲生，注望隆阀阅。恩勤未及立，遽尔随电掣。太君偕幼嫠，性命相依结。是时锡礼君，襁褓犹未脱。众雏仰重慈，存孤互提挈。天意酷诸孙，母氏复永诀。柩下绕孩啼，索亲泪成血。酸声剌慈耳，听之心惨裂。哀哀寒无衣，未寒谋补缀。嗷嗷饥求餐，未饥筹餔啜。熊丸助精修，策励希英杰。经史穷精微，诗文悬日月。教育冀有成，劳肩庶可歇。次第愿有家，襟缡联名阀。新妇灿成行，云仍绵瓜瓞。事事身自亲，勤劬心力竭。戚里称贤淑，天家褒纯洁。一生历崟崎，坚白老磨涅。皇天鉴德操，昌后巍科掇。铨部授分司，太君年大耋。乞假被新荣，称觥承慈悦。懿轨播京华，瑶草遍贤哲。锡礼真贤孙，成名慰白发。太君顾之笑，欢极反悲怛。回首忆诸艰，泪下声呜咽。鹤发映霞篁，玄芝采盈襭。松柏色不寒，云鸾奋丹穴。禄养正无疆，食报非饕餮。伊余愧不文，巴词为细述。岂足备风诗，表微励闺闼。
芳树轩
作者：戴亨
朝代：清

芳树郁晴轩，山禽相聚语。树里白云来，轻风复将去。
苦雨行
作者：戴亨
朝代：清

四月五月风怒号，骄阳肆虐田园焦。放牛悬耒不得种，农家奔诉声呶呶。群龙忽驾沧海起，昼夜掀翻坤轴洗。眼前大路成江湖，河决堤崩村落徙。兆姓披发随洪涛，皇天疾威势方始。我幸城居免此厄，昏垫途穷阻行趾。惊闻邻屋时崩摧，中夜哀呼声震耳。披衣走立不能眠，屋漏淋漓遍床几。妇孺饥馁难出谋，沾湿欲炙无乾机。昏昏兀坐仰天愁，掣电惊雷殊未已。我欲骖神虬乘飞，飂排阊阖陈闵忧。天高路远无羽翰，耸身奋步行复休，于戏耸身奋步行复休。
范兰亭索赠限梅岑送潘问奇原韵
作者：戴亨
朝代：清

遐霄有愿畏摧颓，蛮触虚名却早灰。花径只容明月到，松关唯见白云来。误人圭组看笼鸟，避地衣冠傍钓台。闻得罗浮寻旧约，不知亲折几枝梅。林园寂历绕烟洲，岸帻披襟出世求。苍竹吟风栖老鹤，玉箫吹月下高楼。人间谁是青云侣，天上空怀紫府游。自我溪山乘逸兴，应抛丹鼎共渔舟。临流背郭结精庐，十顷良田及雨锄。晓簟侵云无俗梦，夜杯入馔有佳鱼。香风石鼎烹梅蕊，明月蕉窗读道书。何事閒中不可乐，一邱一壑尽扶舆。纳纳乾坤任尔狂，搜罗今古入奚囊。千峰翠涤三秋雨，孤鹤长鸣万仞冈。乍听霓裳歌月殿，忽惊沧海走风樯。纵横六合谁同调，杯酒多君许细商。堂堂祖烈旧知名，海立分符各讨征。三楚寇招宗泽骑，八闽星堕武侯营。功垂竹帛身堪祀，忠在乾坤死亦生。纂述前徽凭杰士，如君端不堕家声。龙沙万里隔烟云，地北天南望不分。乌未白头悲二老，魂招紫塞哭孤坟。哀笳背日吹荒戍，野马迷空战夕曛。谁可开诚倾肺腑，风尘历尽喜逢君。
范兰亭索赠限梅岑送潘问奇原韵·其一
作者：戴亨
朝代：清

遐霄有愿畏摧颓，蛮触虚名却早灰。花径只容明月到，松关唯见白云来。误人圭组看笼鸟，避地衣冠傍钓台。闻得罗浮寻旧约，不知亲折几枝梅。
范兰亭索赠限梅岑送潘问奇原韵·其三
作者：戴亨
朝代：清

临流背郭结精庐，十顷良田及雨锄。晓簟侵云无俗梦，夜杯入馔有佳鱼。香风石鼎烹梅蕊，明月蕉窗读道书。何事閒中不可乐，一邱一壑尽扶舆。
范兰亭索赠限梅岑送潘问奇原韵·其二
作者：戴亨
朝代：清

林园寂历绕烟洲，岸帻披襟出世求。苍竹吟风栖老鹤，玉箫吹月下高楼。人间谁是青云侣，天上空怀紫府游。自我溪山乘逸兴，应抛丹鼎共渔舟。
范兰亭索赠限梅岑送潘问奇原韵·其五
作者：戴亨
朝代：清

堂堂祖烈旧知名，海立分符各讨征。三楚寇招宗泽骑，八闽星堕武侯营。功垂竹帛身堪祀，忠在乾坤死亦生。纂述前徽凭杰士，如君端不堕家声。
范兰亭索赠限梅岑送潘问奇原韵·其六
作者：戴亨
朝代：清

龙沙万里隔烟云，地北天南望不分。乌未白头悲二老，魂招紫塞哭孤坟。哀笳背日吹荒戍，野马迷空战夕曛。谁可开诚倾肺腑，风尘历尽喜逢君。
范兰亭索赠限梅岑送潘问奇原韵·其四
作者：戴亨
朝代：清

纳纳乾坤任尔狂，搜罗今古入奚囊。千峰翠涤三秋雨，孤鹤长鸣万仞冈。乍听霓裳歌月殿，忽惊沧海走风樯。纵横六合谁同调，杯酒多君许细商。
范家店遇雨
作者：戴亨
朝代：清

夏五岁将半，旱魃诚可危。甘雨一朝霈，纵横泽无遗。枯禾顿怀新，欣欣田园滋。余时在中途，当之心亦怡。岂不沾衣裳，慰众忘所私。
茶宗室八十初度
作者：戴亨
朝代：清

乔松何不凋，苍根结深谷。老鹤何长年，霜毛戢幽麓。缅彼遐龄子，韬机寡营逐。世苦纷自戕，心悴形讵淑。盈缩不在天，达人解真福。祖烈晋王封，丕承隆帝族。富贵等秕糠，抱道甘岩宿。静寂可忘年，真机畅幽独。耆德表群公，教育董天属。忠孝督童蒙，敬慎儆夕夙。圣意眷方隆，虚怀忧覆餗。告休缱绻衷，岂为侣鸥鹿。三凤声闻高，风翮九霄速。继述尽英奇，烟霞遂贪欲。轩车下蓬蒿，迂儒荷青目。忘分交情深，坦白露真朴。值君杖朝期，称觥惭苜蓿。何有罄交欢，荒词为君祝。
荷溪
作者：戴亨
朝代：清

终年长作客，何处可娱情。贪看桥西水，时为饭后行。湖光生静绪，山色召幽盟。科跣无相识，孤吟每月明。
荷溪偕庆祠部松乔
作者：戴亨
朝代：清

未遂岩栖志，聊寻逆旅欢。看云思郑谷，临水忆湘兰。尘市形骸局，湖山天地宽。此情君若达，应不恋閒官。
荷溪偕门人昭信
作者：戴亨
朝代：清

湖上风光好，千回不厌劳。天连平水阔，山接暮云高。牢落从时辈，逍遥付我曹。尔能随杖履，解此亦人豪。
荷溪口号
作者：戴亨
朝代：清

菱塘荇渚受凉风，渔唱鸥吟夕照中。举目骇看天水外，云峰千笏插晴空。
荷溪夜步用前韵
作者：戴亨
朝代：清

荷香邀客兴，柳岸净尘氛。明月照沙际，披襟坐夜分。身閒宽杖履，头白眷烟云。凫雁情何逸，将随尔作群。
荷溪晚步偕诸同人
作者：戴亨
朝代：清

缓步循溪岸，探荷涤暑氛。风轻鸥梦觉，水净月痕分。佛火明僧梵，箫声隔浦云。冠童人五六，归咏自成群。
荷溪独往
作者：戴亨
朝代：清

咫尺桥西路，香风动芰荷。罢餐长散步，无伴亦相过。逸兴亲鱼棹，閒心羡雨蓑。新诗吟欲就，隐隐起菱歌。
荷溪独往
作者：戴亨
朝代：清

最可披襟处，纷趋但市寰。人情殊好尚，吾道合湖山。鱼鸟若为侣，烟霞相与閒。月明群籁静，踽踽踏沙还。
荷溪示诸生
作者：戴亨
朝代：清

百年唯适意，富贵欲何如。直道人情远，迂儒世务疏。溪山留造化，天地饷樵渔。尔辈成名后，应思早遂初。
萤火
作者：戴亨
朝代：清

但看生尔处，腐草亦何神。托命长依夜，窥天未及晨。湿光寒自照，阴火故相亲。旦夕随风雨，飘零若有因。
蔚千七十初度并贺生女
作者：戴亨
朝代：清

云间太守仲弓才，晚节襟怀傍钓台。天假湖塘娱大隐，人因烟水恋深杯。淩霄老柏栖鸾翼，明月新珠出蚌胎。矍铄如君谁得似，檐前榴火报初开。
蔚千春筵咏梅花
作者：戴亨
朝代：清

老干离奇历岁年，花迎首祚发华筵。空矜玉貌堪谁赠，久抱寒香欲自仙。时爱尚需桃李艳，孤情不爱蝶蜂怜。漫言托地非暄暖，松柏精神荫后先。
蔚千索题新居
作者：戴亨
朝代：清

傍居咫尺即嚣氛，心远偏能绝弗闻。槛外时鸣幽涧鹤，檐前长宿近山云。长公出处原无碍，仲蔚蓬蒿久不耘。几次辟书徵未起，北山君岂愧移文。
蔚千荷庭
作者：戴亨
朝代：清

骇汗冲炎事早休，朅来杯酌对芳洲。凉生几簟非关雨，风起松篁忽讶秋。唐相冰山消烈日，石家金谷衄危楼。天留尔我升沈外，疏放凭谁笑白头。
蔬圃
作者：戴亨
朝代：清

野老爱佳蔬，种植资膏土。林中灌汲声，轧轧鸣秋圃。
蛩
作者：戴亨
朝代：清

薜萝窗下命如丝，翼鼓寒音字字悲。花影扶疏风静夜，砧声断续月明时。惊心顿觉宜归早，絮语如闻说岁迟。潦倒羁人愁不寐，斗疑霜雪鬓边垂。
螴蜳
作者：戴亨
朝代：清

螴蜳心境日悬空，臧谷亡羊事总同。书带草摧连夜雨，洛如花死一秋风。屠龙有技虚成巧，澼絖微长亦建功。翘首西溪明月下，芰荷衣对绿蓑翁。
行路难
作者：戴亨
朝代：清

岂不知行路难，胡为乎复远适。父母妻儿，欲留不住，泪下渫渫声悲恻。人无贤不肖，出世皆有营。多为饥所驱，遂使身命轻。经历山陂，人困马饥。虎豹来狰狞，舑舕忿怒纷攫持。此时车不得转，力不得施。仓皇却走，道逢故识，愿借尔力，导我出危。急言未竟，掉臂疾趋。欲语不相及，局蹐山坳，西日将颓。林木深黑，中不可知。秣吾马，膏吾车。遵寻旧路，返我故时庐。返故庐兮发长歌。人生苦行役，世路多砍砢。归来兮归来，安义命兮守岩阿。
袒腹
作者：戴亨
朝代：清

解衣挂萝薜，袒腹净尘氛。幽意惭高鸟，烦心羡白云。何时祛世务，终岁出人群。结屋同泉石，襟期一證君。
西征闻捷三章
作者：戴亨
朝代：清

鲁夷衅鼓寇边陲，帝子分符过月支。万里转输天地迥，十年征伐羽书迟。元戎初奏疆场绩，丹陛欣瞻拜舞仪。独念渠魁犹未馘，将军何日议班师。弹丸负固狎天威，新破乌斯捷羽飞。荒服舆图收圣版，中原戎马耀神机。乾坤且未销金鼓，将士还应卧铁衣。只恐九重忧正切，筹边何以静边归。庙堂喜溢下纶音，草野偏多虑远心。鬼啸沙场边月冷，马嘶阵鼓塞云深。乘威急绝豺狼衅，捣窟还防出没阴。赫怒己加应奏凯，虞廷干羽舞森森。
西征闻捷三章·其一
作者：戴亨
朝代：清

鲁夷衅鼓寇边陲，帝子分符过月支。万里转输天地迥，十年征伐羽书迟。元戎初奏疆场绩，丹陛欣瞻拜舞仪。独念渠魁犹未馘，将军何日议班师。
西征闻捷三章·其三
作者：戴亨
朝代：清

庙堂喜溢下纶音，草野偏多虑远心。鬼啸沙场边月冷，马嘶阵鼓塞云深。乘威急绝豺狼衅，捣窟还防出没阴。赫怒己加应奏凯，虞廷干羽舞森森。
西征闻捷三章·其二
作者：戴亨
朝代：清

弹丸负固狎天威，新破乌斯捷羽飞。荒服舆图收圣版，中原戎马耀神机。乾坤且未销金鼓，将士还应卧铁衣。只恐九重忧正切，筹边何以静边归。
西湖泛月图
作者：戴亨
朝代：清

鸿雁声高夜露浓，一湖清冷浸芙蓉。碧天深处舟初泊，月在孤山第一峰。
觅茔地得
作者：戴亨
朝代：清

折臂三公贵亦凶，牛眠岂敢冀前踪。但求安土归窀穸，能妥幽魂不树封。海角奇经搜地骨，云根奥窟隐山龙。嵷隆陵寝从西望，朝夕氤氲紫气重。
觉罗八姑贞孝诗
作者：戴亨
朝代：清

吾尝披卷读蒙庄，天有所全形可忘。至人委体若遗土，菁华内运神明昌。相刃相斗万感集，官骸虽具中先戕。谁能外形笃至性，祓濯灵府生辉光。觉罗有八姑，派系出天潢。父为大宗伯，兄秉节钺膺封疆。姑生幼伤背，天欲厄之人则强。世人重貌不重德，恶能低头宛颈希颉颃。兰蕙甘心在幽谷，不与凡卉同芬芳。瞻依怙恃永朝夕，天伦无忝乐且康。研经练史发精蕴，陈椒谢絮殊虚张。冰作肝肠玉作骨，贤媛自古谁能方。安得长留此姑作轨范，尽化天下闺阁咸端庄。奈何维皇不佑善，年未三十旋中殇。慈闱白发呼孝女，兄亦蹀躞悲雁行。残编摭拾在人口，将与日月争辉煌。八十六则圣贤髓，熊熊瑞焰腾篇章。男儿读书万卷骋才骏，几人肯搆颜曾堂。见此？眙应阻丧，抚躬翻觉形摧藏。吁嗟嘻，我亦具此堂堂七尺之丰仪，嗜古岂屑矜文词。即今因循忽衰老，不觉汗下惭须眉。熏沐反覆还自叹，纵能愤激时亦迟。我朝德化如关睢，公族公姓多歧嶷。讵意残驱弱质一女子，姱修直与名儒齐。支离疏，申徒嘉，古人立说非吾欺。天全真觉形可遗，于戏天全真觉形可遗，高山仰止穷攀跻。
训士吟
作者：戴亨
朝代：清

北方有潜客，性嗜兰蕙姿。培根复诛蔓，汲清灌溉之。吐芳出群卉，岂曰国香衰。顾兹桂与茝，将随九畹滋。枝叶峻以茂，采撷冀及时。奉为君子佩，连茹以为期。野鹤失云侣，日暮各孤飞。随风无定羽，栖息意何依。彩鸾振六翮，高踞琼树枝。璚树茂且崇，众鸟忘所归。归飞托深荫，此荫谅不衰。持此固绸缪，绸缪安可迟。种桑采桑叶，采桑养蚕子。风雨忽纵横，叶尽蚕欲死。抱蚕对蚕泣，泪落桑园里。讵缘绵绣心，淹没遽尔尔。所伤万人寒，不织从此始。不织伤人寒，不修道则否。所以古圣贤，殷勤诲不已。一语不能行，万卷徒糠秕。猗嗟此一生，生难尽慧识。幸不堕顽蠢，造物岂我啬。况藉古初人，阐微先我力。得每不践机，失亦难伪饰。用转欺慊机，慎哉勿自贼。嘉鱼乐澄渊，好鸟鸣高枝。德輶鲜克举，安宅旷弃之。物微知有托，人胡不如斯。生才不择地，自强安可期。良工得奇木，丹雘亦应施。委置任腐蠹，深负兹淑姿。置身在宇宙，担当复谁诿。人心能不死，天地因之位。广厦覆万人，交疏绮筵备。所赖大匠能，经营使不坠。草甲出勾芒，芟刈从此始。荆棘忽成林，长镵不可治。尔我固陋姿，仔肩成不易。日月不停徂，反躬多疵累。先师已有言，四十不足畏。探奇及牛渚，穷幽入鬼隙。毕世谁能知，知之复何益。春至花妍娟，春去花落魄。花开复花谢，明明大道迹。块然藐中处，但伤彼岸隔。不传者已死，会心在晨夕。豁然识此机，应悲逝者迫。羊质虎其文，虽美而不彰。躬行苟不逮，何必徒文章。笃论竦真听，摛藻阐德光。立言固所重，饰伪弃厥常。安得华与实，内外无低昂。原泉流不息，积水成巨川。为山篑不辍，积土凌云烟。积跬致千里，积善成圣贤。孰微而不著，孰行而不前。嗟彼器一满，不复增涘涓。所以英俊人，虚受而德迁。灼灼盆中花，迎风故妖袅。眄睐睫未移，倏忽成枯槁。根株未能深，焉得长美好。植彼栋梁资，岂不自弱小。防之偶一疏，斧斤伺昏晓。吁嗟眼中人，故物谁能保。胡不一此心，孜孜至于老。天运更代谢，气至物不遗。芳树花忽发，好鸟鸣其枝。流水清且閒，游鱼漾绿姿。欣欣物各得，吾身亦化机。物欣吾亦乐，坐此春风时。宇宙何空阔，嗒然忘所私。人匪道害依，交匪道害臧。辅仁赖将伯，诡随警无良。既载失善御，鲜不毁辕缰。俗目悦萧艾，珵美或不当。宁以直不回，不防参与商。朝见槿花开，暮见槿花死。非无一时荣，不久长如此。猎猎谷中风，冷冷涧中水。苍苍松柏姿，亭亭水风里。凝寒讵不酷，贞性素所履。良禽择木栖，戢羽欣来止。托根贵托坚，永为岁寒恃。步出城东门，徘徊歧路旁。东门何所有，历历种白杨。秋风自西来，飒然起悲伤。嗟此泉下人，安知非侯王。造物无妍媸，有生同丧亡。富贵固所欣，贫贱事亦常。斯人正鹿鹿，金乌不停翔。人非金石固，谁能得久长。胡不惜嘉名，及时自奋强。求人人则贱，求我我自尊。曷弗安所遇，反覆梏灵根。缅彼空桑子，崛起自邱原。不物而物物，抱道岂终沦。苟子能自淑，文锦在结鹑。捷径而窘步，福伏祸之门。所重在自立，贵贱无定论。日出扶桑阳，月落咸池阴。日月不遍照，安问他人心。明珠忽夜投，罕不按剑临。琰琬持自粥，虽美吝其金。所以古大人，潜迹甘泉林。岂故却荣显，枉己非所钦。鹪鹩托羽翰，载憩芳树枝。栖托岂不稳，安能薄天飞。裋褐裹珍玉，□晦待厥时。神龟不受缚，曳尾甘涂泥。朝云乘天升，膏泽沛无遗。出处良有会，蓄德贵不衰。玙璠唯自宝，没齿以为期。人但知旦夕，志士争千古。神禹惜寸阴，蓄念亦良苦。花落不再春，羲驭岂长午。吾业不增修，时去将焉补。缠牵偶一长，不能行数武。敬慎尔威仪，周旋有规矩。勿谓隐可欺，勿谓狎可侮。放闲恣游逸，如水趋远浦。与子共勉旃，臧否唯自主。
训士吟·其一
作者：戴亨
朝代：清

北方有潜客，性嗜兰蕙姿。培根复诛蔓，汲清灌溉之。吐芳出群卉，岂曰国香衰。顾兹桂与茝，将随九畹滋。枝叶峻以茂，采撷冀及时。奉为君子佩，连茹以为期。
训士吟·其七
作者：戴亨
朝代：清

探奇及牛渚，穷幽入鬼隙。毕世谁能知，知之复何益。春至花妍娟，春去花落魄。花开复花谢，明明大道迹。块然藐中处，但伤彼岸隔。不传者已死，会心在晨夕。豁然识此机，应悲逝者迫。
训士吟·其三
作者：戴亨
朝代：清

种桑采桑叶，采桑养蚕子。风雨忽纵横，叶尽蚕欲死。抱蚕对蚕泣，泪落桑园里。讵缘绵绣心，淹没遽尔尔。所伤万人寒，不织从此始。不织伤人寒，不修道则否。所以古圣贤，殷勤诲不已。一语不能行，万卷徒糠秕。
训士吟·其九
作者：戴亨
朝代：清

原泉流不息，积水成巨川。为山篑不辍，积土凌云烟。积跬致千里，积善成圣贤。孰微而不著，孰行而不前。嗟彼器一满，不复增涘涓。所以英俊人，虚受而德迁。
训士吟·其二
作者：戴亨
朝代：清

野鹤失云侣，日暮各孤飞。随风无定羽，栖息意何依。彩鸾振六翮，高踞琼树枝。璚树茂且崇，众鸟忘所归。归飞托深荫，此荫谅不衰。持此固绸缪，绸缪安可迟。
训士吟·其五
作者：戴亨
朝代：清

嘉鱼乐澄渊，好鸟鸣高枝。德輶鲜克举，安宅旷弃之。物微知有托，人胡不如斯。生才不择地，自强安可期。良工得奇木，丹雘亦应施。委置任腐蠹，深负兹淑姿。
训士吟·其八
作者：戴亨
朝代：清

羊质虎其文，虽美而不彰。躬行苟不逮，何必徒文章。笃论竦真听，摛藻阐德光。立言固所重，饰伪弃厥常。安得华与实，内外无低昂。
训士吟·其六
作者：戴亨
朝代：清

置身在宇宙，担当复谁诿。人心能不死，天地因之位。广厦覆万人，交疏绮筵备。所赖大匠能，经营使不坠。草甲出勾芒，芟刈从此始。荆棘忽成林，长镵不可治。尔我固陋姿，仔肩成不易。日月不停徂，反躬多疵累。先师已有言，四十不足畏。
训士吟·其十
作者：戴亨
朝代：清

灼灼盆中花，迎风故妖袅。眄睐睫未移，倏忽成枯槁。根株未能深，焉得长美好。植彼栋梁资，岂不自弱小。防之偶一疏，斧斤伺昏晓。吁嗟眼中人，故物谁能保。胡不一此心，孜孜至于老。
训士吟·其十一
作者：戴亨
朝代：清

天运更代谢，气至物不遗。芳树花忽发，好鸟鸣其枝。流水清且閒，游鱼漾绿姿。欣欣物各得，吾身亦化机。物欣吾亦乐，坐此春风时。宇宙何空阔，嗒然忘所私。
训士吟·其十七
作者：戴亨
朝代：清

鹪鹩托羽翰，载憩芳树枝。栖托岂不稳，安能薄天飞。裋褐裹珍玉，□晦待厥时。神龟不受缚，曳尾甘涂泥。朝云乘天升，膏泽沛无遗。出处良有会，蓄德贵不衰。玙璠唯自宝，没齿以为期。
训士吟·其十三
作者：戴亨
朝代：清

朝见槿花开，暮见槿花死。非无一时荣，不久长如此。猎猎谷中风，冷冷涧中水。苍苍松柏姿，亭亭水风里。凝寒讵不酷，贞性素所履。良禽择木栖，戢羽欣来止。托根贵托坚，永为岁寒恃。
训士吟·其十二
作者：戴亨
朝代：清

人匪道害依，交匪道害臧。辅仁赖将伯，诡随警无良。既载失善御，鲜不毁辕缰。俗目悦萧艾，珵美或不当。宁以直不回，不防参与商。
训士吟·其十五
作者：戴亨
朝代：清

求人人则贱，求我我自尊。曷弗安所遇，反覆梏灵根。缅彼空桑子，崛起自邱原。不物而物物，抱道岂终沦。苟子能自淑，文锦在结鹑。捷径而窘步，福伏祸之门。所重在自立，贵贱无定论。
训士吟·其十八
作者：戴亨
朝代：清

人但知旦夕，志士争千古。神禹惜寸阴，蓄念亦良苦。花落不再春，羲驭岂长午。吾业不增修，时去将焉补。缠牵偶一长，不能行数武。敬慎尔威仪，周旋有规矩。勿谓隐可欺，勿谓狎可侮。放闲恣游逸，如水趋远浦。与子共勉旃，臧否唯自主。
训士吟·其十六
作者：戴亨
朝代：清

日出扶桑阳，月落咸池阴。日月不遍照，安问他人心。明珠忽夜投，罕不按剑临。琰琬持自粥，虽美吝其金。所以古大人，潜迹甘泉林。岂故却荣显，枉己非所钦。
训士吟·其十四
作者：戴亨
朝代：清

步出城东门，徘徊歧路旁。东门何所有，历历种白杨。秋风自西来，飒然起悲伤。嗟此泉下人，安知非侯王。造物无妍媸，有生同丧亡。富贵固所欣，贫贱事亦常。斯人正鹿鹿，金乌不停翔。人非金石固，谁能得久长。胡不惜嘉名，及时自奋强。
训士吟·其四
作者：戴亨
朝代：清

猗嗟此一生，生难尽慧识。幸不堕顽蠢，造物岂我啬。况藉古初人，阐微先我力。得每不践机，失亦难伪饰。用转欺慊机，慎哉勿自贼。
访余隐居久候不遇
作者：戴亨
朝代：清

觅胜来幽境，兼之访所思。到门寒绿绕，隔岸落花迟。浅草归村路，斜阳罢钓时。徘徊原野上，芳躅暮何之。
访隐
作者：戴亨
朝代：清

空山太古民，茅茨结深处。溪谷涨流云，惆怅山前路。
读书丁家洼杂咏
作者：戴亨
朝代：清

不出繁华境，焉知避世心。泉清消俗虑，云淡静尘襟。鹭浴盘涡浅，莺巢接叶深。物情欣自得，相对惜春阴。
读书偶得七首
作者：戴亨
朝代：清

元化无端倪，絪缊运野马。动寂辟冥机，群肖递陶冶。继善分天灵，贮形如传舍。道近在胸臆，俗务纷来假。祛扩叩本真，寂寞自陶写。形存我有天，形解天有我。性量反厥初，理真气不堕。望月空中明，逐水月碎琐。天人同一原，以此识担荷。惜情但犹豫，流光悲石火。经纶起方寸，所恃宁不危。积微潜自引，灵辉扩无涯。纤云蔽朗照，日月用以亏。况乃汨嗜欲，自戕良可悲。乾坤无息运，此实大道机。至人握其要，惧与化育违。纷纶物杂投，操之在几希。几希争人鬼，内是外则非。应者不拘方，受者各有归。大业在宇宙，大用根虚无。神以敛而照，智以用而疏。所以古至人，容貌类庸愚。妍媸形自现，渊镜仍其初。造物吾慈母，厚生讵所惜。诸艰笃儆策，素怀试不易。安贫贞顺事，昧缺动忍益。怨尤显逆情，神听不咫尺。慎密饫道腴，足以验晨夕。新花被和煦，娟娟发故枝。好鸟应时来，翩翩浴清池。感候会冥搜，触目物不遗。大化运无心，孔契颜犹非。日暮赴赊程，资用惧莫支。敢吝耳目前，而矜道在斯。
读书偶得七首·其一
作者：戴亨
朝代：清

元化无端倪，絪缊运野马。动寂辟冥机，群肖递陶冶。继善分天灵，贮形如传舍。道近在胸臆，俗务纷来假。祛扩叩本真，寂寞自陶写。
读书偶得七首·其七
作者：戴亨
朝代：清

新花被和煦，娟娟发故枝。好鸟应时来，翩翩浴清池。感候会冥搜，触目物不遗。大化运无心，孔契颜犹非。日暮赴赊程，资用惧莫支。敢吝耳目前，而矜道在斯。
读书偶得七首·其三
作者：戴亨
朝代：清

经纶起方寸，所恃宁不危。积微潜自引，灵辉扩无涯。纤云蔽朗照，日月用以亏。况乃汨嗜欲，自戕良可悲。
读书偶得七首·其二
作者：戴亨
朝代：清

形存我有天，形解天有我。性量反厥初，理真气不堕。望月空中明，逐水月碎琐。天人同一原，以此识担荷。惜情但犹豫，流光悲石火。
读书偶得七首·其五
作者：戴亨
朝代：清

大业在宇宙，大用根虚无。神以敛而照，智以用而疏。所以古至人，容貌类庸愚。妍媸形自现，渊镜仍其初。
读书偶得七首·其六
作者：戴亨
朝代：清

造物吾慈母，厚生讵所惜。诸艰笃儆策，素怀试不易。安贫贞顺事，昧缺动忍益。怨尤显逆情，神听不咫尺。慎密饫道腴，足以验晨夕。
读书偶得七首·其四
作者：戴亨
朝代：清

乾坤无息运，此实大道机。至人握其要，惧与化育违。纷纶物杂投，操之在几希。几希争人鬼，内是外则非。应者不拘方，受者各有归。
读任东涧史论呓林等作赋此赠之并示同学
作者：戴亨
朝代：清

上世重立功，后世重立言。此间关运会，穷达何足论。玄圭锡大禹，万古流安澜。姬公洪制作，能令百代遵。下此虽乘时，时移绩已沦。况复但素餐，崇高以自尊。韦布潜草泽，胸臆罗星辰。俯仰阅今古，万载如朝昏。淑身为世范，抱道忘贱贫。当时莫能用，括囊葆其真。时复发所蕴，出语惊天人。幽隐莫能遁，众象穷精魂。书成世莫识，自足雄千春。流传如日月，赫赫光乾坤。造物位奇士，岂与寻常伦。轩冕膺旦夕，安足荣其身。立言诚至重，吾辈宜邅迍。
读史
作者：戴亨
朝代：清

独坐荒斋思渺茫，千秋遗事感兴亡。汉平楚霸疑韩信，宋逼金人用李纲。山涌风云关塞黑，霜摧洲渚荻芦黄。不堪摇落伤秋晚，鸿雁声哀下夕阳。
读易
作者：戴亨
朝代：清

百年甘作老迂儒，矻矻深愁岁月虚。扫尽尘情栖陋室，辟开灵腑读奇书。阴阳顺逆生成后，消息絪缊法象初。敢谓抚躬能寡过，聊搜精义遣居诸。
读道书
作者：戴亨
朝代：清

精纯堪入圣，玄妙亦非狂。不坏人间相，兼希物外方。道参天地始，心契鬼神藏。生死真消息，群言岂尽荒。
读鲍步江海门集却寄
作者：戴亨
朝代：清

神鲤甘泥淖，鸾凰伏莽榛。岂无变化能，所惧戕其真。原隰有游龙，灼灼耀光彩。西风纵横吹，零落随萧苇。名山有大猷，难与肉食谋。男儿不矢志，何以垂千秋。榛苓思美人，引领生离忧。
调砧
作者：戴亨
朝代：清

孤妾调砧杵，空闺生早寒。思君沙漠外，风雪走瀰漫。夜气侵双臂，深宵睡未迟。妾心难远寄，辛苦月明知。
调砧·其一
作者：戴亨
朝代：清

孤妾调砧杵，空闺生早寒。思君沙漠外，风雪走瀰漫。
调砧·其二
作者：戴亨
朝代：清

夜气侵双臂，深宵睡未迟。妾心难远寄，辛苦月明知。
谢马歌
作者：戴亨
朝代：清

借马还，走无力，更向谁家干栈枥。国氏昆季今仲由，轻肥与共常不惜。投辖留我饮深宵，脱骖赠我真良匹。此马若识主人心，甘就寒儒受羁靮。雄姿崷崒岂凡才，气象深沈稳无敌。间关万里往且还，过都历块无欹侧。主人德粹马亦驯，讵比从前性猛烈。始知交友有道物亦然，不称其力称其德。
谷口茶棚庵
作者：戴亨
朝代：清

谷口施茶僧，击磬迎来往。松棚午阴凉，时有松风响。
负游
作者：戴亨
朝代：清

空斋增抑郁，游约负前盟。幽梦灵崖结，孤怀俗务婴。苍山悬暮雨，黄叶下秋声。谁识残年里，殷殷世外情。
贺同年张太守蔚千新居兼值诞辰
作者：戴亨
朝代：清

潋滟湖光绕帝州，杖藜科跣任遨游。欣看荷芰盈新夏，知是蓬瀛第几洲。待客云山今得主，逢君海屋正添筹。人间欲问耆英叟，遥指蒹葭秋水头。
赋得五月五日扬子江心铸镜
作者：戴亨
朝代：清

水心天宝镜，灵异世无双。神匠鸠重午，鸿钧绕大江。一轮光继日，对月夜悬窗。时有龙鸾翙，还教心胆降。涵虚长皎洁，鉴物别珉矼。应祀甘霖霈，无劳水滴駹。
赋得岁寒松
作者：戴亨
朝代：清

万物凋零日，青苍见尔辰。虽能甘苦节，非不愿阳春。岂羡知稀贵，偏于岁暮亲。四时无改序，淹寂亦何瞋。
赋得日暖万年枝
作者：戴亨
朝代：清

曈昽升大地，晻暧茂芳枝。旭景融贞干，苍髯耀赤墀。栽培蒙厚土，精彩发明时。纤翳无亏曜，倾阳早若葵。敷荣堪献寿，劲节复能持。已受离光照，还思夜露滋。豫章欣有托，梁栋自多资。樗栎虽凡陋，流辉幸不遗。
赋得汲古得修绠
作者：戴亨
朝代：清

圣贤遗大业，慷慨慕前修。纤悉虽曾获，渊深不易求。譬穷江海阔，须自滴涓谋。岁月为长索，诗书汲众流。辘轳操巨手，甘苦渥枯喉。濡首探精蕴，冲波习勇泅。一朝登道岸，百尺上竿头。瀱汋无超识，空馀抱瓮羞。
赋得熏风入禁松
作者：戴亨
朝代：清

夭矫古松树，栽培禁苑中。祝融宣仲侣，偃盖引南风。鸳瓦声初起，虬枝势暗通。郁葱云气下，跄济佩声融。灵籁森青琐，苍涛动碧空。虞弦欣在御，民愠解何穷。每羡淩霄干，深蒙被物功。坚贞期自励，樗散薄幽丛。
赋得登云梯
作者：戴亨
朝代：清

灵峦干碧落，云路有丹梯。振步淩？崿，登峰岂杖藜。足音铿石齿，山脑缩芒鞮。渐与尘寰回，还随鸾鹤跻。明河流耳畔，佳气满关西。影出烟霞表，身承雨露低。攀缘无蹭蹬，高下受提携。不奋淩云志，终当困浊泥。
赋得登云梯
作者：戴亨
朝代：清
体裁：五言排律

灵峦干碧落，云路有丹梯。振步淩𡷐崿，登峰岂杖藜。足音铿石齿，山脑缩芒鞮。渐与尘寰迥，还随鸾鹤跻。明河流耳畔，佳气满关西。影出烟霞表，身承雨露低。攀缘无蹭蹬，高下受提携。不奋淩云志，终当困浊泥。
赋得轩皇鼎
作者：戴亨
朝代：清

铸此留何意，轩皇仙不还。盐梅非所用，草野亦徒閒。无疾遭颠趾，馀丹可驻颜。蛟龙防驳落，珍重莫轻攀。
赏菊
作者：戴亨
朝代：清

华堂虚位置，低彩自荣鲜。霜力催无恙，人言服得仙。乾坤钟晚节，孤洁类高贤。萝薜谁家圃，吾将老一椽。
赠乐秀才汇川
作者：戴亨
朝代：清

伊余削籍游京华，畴昔知交绝来往。踽踽孤踪近十年，邂逅石闾非梦想。高才逸气淩九霄，冰雪奇文共欣赏。眉山即山相继来，睥睨今古分雄长。三人磊落天下奇，世求一见恒难期。况与交游日把臂，此生此世诚一时。年来知己尽凋丧，诗文到处含酸悲。群鸱聚族争腐鼠，安知溲渤潜蛟螭。一椽索处类屈蠖，谁复问字来卑栖。乐生青云客，慕我如饥渴。月明乘兴叩荆扉，疑是山阴夜中雪。金尊绮馔玉作盘，邀我醉饱灯元节。爱我作大书，不惜绢素供涂污。爱我作长句，频催屡促如追逋。自愧才同白头豕，何能扬鬣倾江湖。感君意，为君讴。滔滔陇水去不休，各自南北东西流。纷纷草木无坚性，几日飘荡随残秋。与子共采明月珠，与子共宝荆山瑜。男儿立身贵不朽，莫教岁月空荒芜。我今愿作他山石，攻金攻玉成琏瑚。君不见少年慷慨酣杯酌，移山倒海轻一诺。口血未乾盟已寒，星移雨散何浇薄。
赠僧
作者：戴亨
朝代：清

虚室闻空香，窗前落溪水。相对两忘言，坐看山云起。尘市结精庐，杂花映修樾。欲识妙明心，寒潭贮秋月。
赠僧·其一
作者：戴亨
朝代：清

虚室闻空香，窗前落溪水。相对两忘言，坐看山云起。
赠僧·其二
作者：戴亨
朝代：清

尘市结精庐，杂花映修樾。欲识妙明心，寒潭贮秋月。
赠原昌邑王明府二首
作者：戴亨
朝代：清

蘋藻无定根，因风自来去。人生无定遭，绸缪有散聚。忆我初来东，识君倾盖际。一见展殷勤，异姓联同气。东西旋就官，先后遭时忌。救祸各不遑，有情徒相思。转瞬忽三年，变幻如梦寐。风过花离披，雨收途路泥。茫茫寻旧交，谁能不遐弃。同病自相怜，君情无改易。相怜复相亲，执手一歔欷。君颜虽如初，我已发髭异。得失何足论，人生且如寄。慷慨付达观，耻挥儿女泪。君家酒正醲，且尽今朝醉。我醉复何言，相期在终始。削籍归故乡，我事已如此。君才世所稀，蹭蹬偶然耳。云来月无光，云去天如洗。譬剑新发硎，寒芒若秋水。骐骥历坦途，一日可千里。君达不失望，我穷不失己。他日若相逢，无忘下车礼。
赠原昌邑王明府二首·其一
作者：戴亨
朝代：清

蘋藻无定根，因风自来去。人生无定遭，绸缪有散聚。忆我初来东，识君倾盖际。一见展殷勤，异姓联同气。东西旋就官，先后遭时忌。救祸各不遑，有情徒相思。转瞬忽三年，变幻如梦寐。风过花离披，雨收途路泥。茫茫寻旧交，谁能不遐弃。同病自相怜，君情无改易。相怜复相亲，执手一歔欷。君颜虽如初，我已发髭异。得失何足论，人生且如寄。慷慨付达观，耻挥儿女泪。君家酒正醲，且尽今朝醉。
赠原昌邑王明府二首·其二
作者：戴亨
朝代：清

我醉复何言，相期在终始。削籍归故乡，我事已如此。君才世所稀，蹭蹬偶然耳。云来月无光，云去天如洗。譬剑新发硎，寒芒若秋水。骐骥历坦途，一日可千里。君达不失望，我穷不失己。他日若相逢，无忘下车礼。
赠同年吴学使七云
作者：戴亨
朝代：清

文章髫龀压临城，仙籍芳名震玉京。潜邸儒臣周睿简，飞龙天敕授文衡。心倾殿陛葵同赤，日辨珉矼鉴逊明。荒署寒毡沾化育，泰山北斗望峥嵘。忆昔同攀月桂枝，金山玉海识丰仪。大鹏奋翮淩霄劲，孤雀翔风接翅迟。养志莫酬甘旨愿，怀亲空诵蓼莪诗。青云已作帡幪覆，锡类应捐紫陌悲。
赠同年吴学使七云·其一
作者：戴亨
朝代：清

文章髫龀压临城，仙籍芳名震玉京。潜邸儒臣周睿简，飞龙天敕授文衡。心倾殿陛葵同赤，日辨珉矼鉴逊明。荒署寒毡沾化育，泰山北斗望峥嵘。
赠同年吴学使七云·其二
作者：戴亨
朝代：清

忆昔同攀月桂枝，金山玉海识丰仪。大鹏奋翮淩霄劲，孤雀翔风接翅迟。养志莫酬甘旨愿，怀亲空诵蓼莪诗。青云已作帡幪覆，锡类应捐紫陌悲。
赠吴好山
作者：戴亨
朝代：清

庞公隐鹿门，申蟠潜内黄。岂乏用世才，实为廉耻防。灿灿繁华子，奔趋日不遑。一朝矜所得，顾盼生辉光。高人慕云鹤，摩霄振六翮。宇宙任逍遥，时与飞仙约。回首望尘寰，纷纷叹销铄。同声每相应，山川失寥廓。偶来武陵城，邂逅钦述作。相与一把臂，足以慰离索。
赠尹相国四公子卓庵
作者：戴亨
朝代：清

濡首泥涂不觉非，宦途恬退世人稀。谁如宰辅佳公子，甘作林泉老布衣。振策高峰看蜃市，濯缨沧海立龙矶。知君心契渔樵侣，我亦风尘久息机。
赠年家子戈编修芥舟李编修廉衣
作者：戴亨
朝代：清

宇宙谁同调，风尘岁月惊。斯文逢二子，吾道不孤鸣。旦夕庸人计，千秋志士情。问年均可畏，头白感商声。
赠无厓上人
作者：戴亨
朝代：清

不忍慈眸见世人，烟霞深处寄閒身。崖悬飞瀑惊风雨，月落深潭聚鬼神。一指臞禅来鹤听，六时枯偈有云亲。避人踪迹应如此，飘泊深惭席上珍。
赠李徵君廌青
作者：戴亨
朝代：清

田盘高蹈逸风尘，五载萦思不易亲。道谊文章关运会，烟霞泉石掩经纶。向平婚嫁寻山晚，攸绪荣华出世真。此日泥涂逢大隐，虚疑姑射有神人。
赠河南兵备道署臬司朱某
作者：戴亨
朝代：清

大梁廉宪握军机，皂盖朱幢奖德辉。才赡雄韬销壁垒，身膺殊渥彻□帏。扬威万□貔貅励，恤法三章狴犴稀。吏治兵储归赤腹，彝尊象勺锡黄扉。
赠济南梁太守十八韵
作者：戴亨
朝代：清

相国家声旧，孙谋奕叶光。才华真挺拔，建树岂寻常。贤以为郎著，名因出守扬。恩膏被齐鲁，政绩继龚黄。儒术通敷治，词章允擅场。披云瞻器宇，伟度识琳琅。祖武绳经济，嘉谟卜庙堂。欣叨大厦覆，私觊薄材彰。腐慢遭时弃，提携愧德凉。我生同泛梗，天意酷亡羊。色养哀无禄，亲丧复异乡。恒饥从妇孺，中夜独徬徨。泪尽衰麻赤，灵归关塞茫。麦舟谁解赠，愁病欲成狂。宁不惜残命，还应乞大方。深情蒙缱绻，浓荫忆松篁。斗水枯鱼活，鸿慈再造长。吹嘘寒谷暖，冥报吁穹苍。
赠田隐居
作者：戴亨
朝代：清

放眼乾坤一笑看，钦君高致隐烟峦。功名亲老予难已，出处身轻尔自宽。水浸碧天孤月皎，山悬飞瀑落云寒。狂吟散发无拘束，不信人间行路难。
赠舒进士乃来
作者：戴亨
朝代：清

少壮成名日，文章报国心。奇书资锐讨，精理渥灵襟。邂逅惭余老，风尘契汝深。孤鸣人境外，倾耳听希音。
赠赵南村二首
作者：戴亨
朝代：清

离索怀良侣，逢君宿愿伸。论交倾肺腑，落笔幻蛇神。边塞风尘际，冰霜酷烈辰。一尊相晤语，应订百年身。著述空前代，经纶屈盛朝。沈怀甘水石，野服近渔樵。龙剑秋长啸，螭珠老未凋。莫贪禽尚隐，苍赤望甄陶。
赠赵南村二首·其一
作者：戴亨
朝代：清

离索怀良侣，逢君宿愿伸。论交倾肺腑，落笔幻蛇神。边塞风尘际，冰霜酷烈辰。一尊相晤语，应订百年身。
赠赵南村二首·其二
作者：戴亨
朝代：清

著述空前代，经纶屈盛朝。沈怀甘水石，野服近渔樵。龙剑秋长啸，螭珠老未凋。莫贪禽尚隐，苍赤望甄陶。
赠金鱼池酒肆主人
作者：戴亨
朝代：清

相逢沽酒肆，混迹亦泉林。阅尽尘寰态，无妨栖隐心。山光当户列，云色傍檐阴。时有观鱼乐，衔杯濠上吟。车马纷驰地，唯馀此际閒。襟怀耽泌水，阛阓即深山。庭敞峰争入，池幽鸟去还。应嗤茂陵叟，卖赋向人间。
赠金鱼池酒肆主人·其一
作者：戴亨
朝代：清

相逢沽酒肆，混迹亦泉林。阅尽尘寰态，无妨栖隐心。山光当户列，云色傍檐阴。时有观鱼乐，衔杯濠上吟。
赠金鱼池酒肆主人·其二
作者：戴亨
朝代：清

车马纷驰地，唯馀此际閒。襟怀耽泌水，阛阓即深山。庭敞峰争入，池幽鸟去还。应嗤茂陵叟，卖赋向人间。
赠锦府张太守樵客
作者：戴亨
朝代：清

襄平才子锦城守，政治不异陈太邱。间关薄宦二千里，企慕但有神交游。披云一旦昤謦欬，襟怀朗月悬高秋。诗情突兀轶开宝，落笔耻与黄苏俦。余曾读君医闾山人雪景歌，大雅独奏谁能酬。眼前作者徒纷稠，当之不异鸣蝉蜩。我亦吟哦三十载，曾无一语干诸侯。钦君大匠运斤斧，愿将良楛从君谋。洋洋千顷波涛阔，不能利涉增烦忧。吾闻青芝赤箭兼牛溲，良医药笼罕不收。茫茫宦海悲白头，徘徊六合谁青眸。文章有神交有道，少陵此语非虚浮。龙门快意针芥投，旋随征雁生离愁。呜呼旋随征雁生离愁。
赠陈石闾五首
作者：戴亨
朝代：清

古乐久沦丧，抱瑟犹孤鸣。宫商郁不舒，中含万古情。情深世莫测，哀怨难为声。孤鸾慕俦侣，翱翔遍九宇。雌雄倘颉颃，高飞戢毛羽。季女婉娈姿，出入长苦饥。容华坐消尽，翻为嫫母嗤。安能结同心，生死不相离。灼灼春前花，袅袅路旁柳。所遇非坚贞，欲折迟攀手。日月如转丸，夙愿岁空守。不恨契阔长，但恐此情负。往者不可援，来者复何有。宇宙渺茫茫，欷歔搔白首。冥鸿翔圹埌，矰缴安得施。神虬潜瀴溟，网罟空尔为。仙人握鸿宝，举世谁能知。缘崖拾璚蕊，披云采紫芝。芬芳溢襟抱，郁为金玉词。金玉无凡响，芬芳无已时。愿言蹑高躅，遂此平生期。騕袅鸣蓟野，万马喑不嘶。鸑鷟飞摩霄，群鸟失羽仪。南风久不竞，北里声卑迷。引商杂流徵，音响入云悲。翩翩鸾鹤下，冉冉神灵驰。谁能为此曲，此曲知者稀。君独向我弹，我情为君移。赫赫五都璧，朗朗照乘珠。光芒发蒙昧，惊怪委泥涂。冲霄两龙剑，神物岂终疏。邂逅延平津，精灵相趋扶。高天悬明月，中有玉蟾蝫。明月有盈亏，蟾蝫心不渝。精辉照天地，万古同须臾。
赠陈石闾五首·其一
作者：戴亨
朝代：清

古乐久沦丧，抱瑟犹孤鸣。宫商郁不舒，中含万古情。情深世莫测，哀怨难为声。孤鸾慕俦侣，翱翔遍九宇。雌雄倘颉颃，高飞戢毛羽。季女婉娈姿，出入长苦饥。容华坐消尽，翻为嫫母嗤。安能结同心，生死不相离。
赠陈石闾五首·其三
作者：戴亨
朝代：清

冥鸿翔圹埌，矰缴安得施。神虬潜瀴溟，网罟空尔为。仙人握鸿宝，举世谁能知。缘崖拾璚蕊，披云采紫芝。芬芳溢襟抱，郁为金玉词。金玉无凡响，芬芳无已时。愿言蹑高躅，遂此平生期。
赠陈石闾五首·其二
作者：戴亨
朝代：清

灼灼春前花，袅袅路旁柳。所遇非坚贞，欲折迟攀手。日月如转丸，夙愿岁空守。不恨契阔长，但恐此情负。往者不可援，来者复何有。宇宙渺茫茫，欷歔搔白首。
赠陈石闾五首·其五
作者：戴亨
朝代：清

赫赫五都璧，朗朗照乘珠。光芒发蒙昧，惊怪委泥涂。冲霄两龙剑，神物岂终疏。邂逅延平津，精灵相趋扶。高天悬明月，中有玉蟾蝫。明月有盈亏，蟾蝫心不渝。精辉照天地，万古同须臾。
赠陈石闾五首·其四
作者：戴亨
朝代：清

騕袅鸣蓟野，万马喑不嘶。鸑鷟飞摩霄，群鸟失羽仪。南风久不竞，北里声卑迷。引商杂流徵，音响入云悲。翩翩鸾鹤下，冉冉神灵驰。谁能为此曲，此曲知者稀。君独向我弹，我情为君移。
赠陈进士宪图
作者：戴亨
朝代：清

老鹤慕云侣，孤飞伤愿违。翘然发厉响，日暮空迟疑。六合不满意，所见非所思。遐心宅霄汉，卑栖当告谁。奇翮从南来，慰若平生知。哀鸣相激烈，各言心中悲。生死感古人，知音难再期。
赠颜维聪
作者：戴亨
朝代：清

托迹宫墙别有天，花酣月满独流连。庭萦草径随云遇，阶列松阴让鹤眠。避俗閒情亲冷署，碎琴孤韵欲安弦。姱修万古薪传在，欲问心斋坐忘年。陋巷尼山旧德邻，飘零书剑走风尘。传家法物箪瓢在，负郭先畴井洫沦。燕市只今潜郭隗，荆湘何处访春申。宫墙且共谈颜乐，云净高天月满轮。
赠颜维聪·其一
作者：戴亨
朝代：清

托迹宫墙别有天，花酣月满独流连。庭萦草径随云遇，阶列松阴让鹤眠。避俗閒情亲冷署，碎琴孤韵欲安弦。姱修万古薪传在，欲问心斋坐忘年。
赠颜维聪·其二
作者：戴亨
朝代：清

陋巷尼山旧德邻，飘零书剑走风尘。传家法物箪瓢在，负郭先畴井洫沦。燕市只今潜郭隗，荆湘何处访春申。宫墙且共谈颜乐，云净高天月满轮。
赴试答蔡宗鲁
作者：戴亨
朝代：清

立身岂必定荣华，计乏娱亲愿渐奢。养志实无田可力，望云空有梦还家。公车夜渡辽河雪，细雨春开上苑花。顾我与君同出处，时清休种邵平瓜。
辛丑会试题礼闱号壁
作者：戴亨
朝代：清

迂儒只合掩荆扉，何事频年苦棘围。入世已知经历浅，服官还觉性情非。每伤边塞庭闱老，却虑君臣遇合违。早使鹿车归故里，临溪数亩伴渔矶。
辞馆
作者：戴亨
朝代：清

怀璧休言价十城，生憎海鹤向人鸣。平原好客遗毛遂，越石宁囚谢晏婴。辽水东西堪采药，缑山缥缈羡吹笙。冥冥踪迹孤鸿远，翘首云霄去后情。
边城秋感九首
作者：戴亨
朝代：清

一夕西风起大荒，萧条景物别殊方。三韩戍北征鸿急，五国城南塞草黄。华表不归丁令鹤，闾山空寄管宁床。几声羌笛连云发，杳杳哀音断客肠。兴王将相奋雄图，此处曾经裂虎符。江走乌龙穿紫塞，山开长白障留都。遐方貂贝归朝觐，盛世恩膏及朽枯。大地重熙歌乐土，故乡风景忆西湖。心随归雁颉云翔，晓日关山望帝乡。忆昔凤池瞻德化，正当龙塞靖妖芒。襄平鸡犬新丰社，渤海楼船旧战场。羡尔居民安故土，尽销兵甲课农桑。辽海西陵道路长，提封万里隔严疆。百年芳草迷归梦，几处寒砧动早霜。云压秦关山叠叠，风驱胡燕海茫茫。生还有愿何时遂，沈水西流昼夜忙。愁绝长因蜡炬消，江南塞北集寒宵。庭闱头白乌难白，拜扫人凋墓亦凋。泉石心惭绮里季，功名身愧霍嫖姚。请看月落天将曙，犹向酸风泣泬寥。霜清水落海天空，莽莽云山夕照中。故国音书凭旅雁，穷途踪迹类飘蓬。黄龙紫塞身长客，越水吴山路不通。指点真番临浿郡，古来征戍苦辽东。风雪连宵走百灵，将军猎队出郊坰。呼鹰马去冲云起，射虎人归带血腥。刘向有才虚对策，儿宽无遇但横经。顿思投笔从戎伍，破虏功成早勒铭。戍楼冈势郁岧峣，暂一登临破寂寥。玄兔群峰环碧海，白狼高浪蹴青霄。朝鲜东走诸番近，督亢西连斥堠遥。身在异乡归未得，故园松柏亦全凋。死生契阔数何奇，南北东西系所思。失主精魂同落寞，丧家骨肉久乖离。那堪羸病羁愁客，又值严风酷雪时。怅望穹苍搔首问，茫茫消息总难知。
边城秋感九首·其一
作者：戴亨
朝代：清

一夕西风起大荒，萧条景物别殊方。三韩戍北征鸿急，五国城南塞草黄。华表不归丁令鹤，闾山空寄管宁床。几声羌笛连云发，杳杳哀音断客肠。
边城秋感九首·其七
作者：戴亨
朝代：清

风雪连宵走百灵，将军猎队出郊坰。呼鹰马去冲云起，射虎人归带血腥。刘向有才虚对策，儿宽无遇但横经。顿思投笔从戎伍，破虏功成早勒铭。
边城秋感九首·其三
作者：戴亨
朝代：清

心随归雁颉云翔，晓日关山望帝乡。忆昔凤池瞻德化，正当龙塞靖妖芒。襄平鸡犬新丰社，渤海楼船旧战场。羡尔居民安故土，尽销兵甲课农桑。
边城秋感九首·其九
作者：戴亨
朝代：清

死生契阔数何奇，南北东西系所思。失主精魂同落寞，丧家骨肉久乖离。那堪羸病羁愁客，又值严风酷雪时。怅望穹苍搔首问，茫茫消息总难知。
边城秋感九首·其二
作者：戴亨
朝代：清

兴王将相奋雄图，此处曾经裂虎符。江走乌龙穿紫塞，山开长白障留都。遐方貂贝归朝觐，盛世恩膏及朽枯。大地重熙歌乐土，故乡风景忆西湖。
边城秋感九首·其五
作者：戴亨
朝代：清

愁绝长因蜡炬消，江南塞北集寒宵。庭闱头白乌难白，拜扫人凋墓亦凋。泉石心惭绮里季，功名身愧霍嫖姚。请看月落天将曙，犹向酸风泣泬寥。
边城秋感九首·其八
作者：戴亨
朝代：清

戍楼冈势郁岧峣，暂一登临破寂寥。玄兔群峰环碧海，白狼高浪蹴青霄。朝鲜东走诸番近，督亢西连斥堠遥。身在异乡归未得，故园松柏亦全凋。
边城秋感九首·其六
作者：戴亨
朝代：清

霜清水落海天空，莽莽云山夕照中。故国音书凭旅雁，穷途踪迹类飘蓬。黄龙紫塞身长客，越水吴山路不通。指点真番临浿郡，古来征戍苦辽东。
边城秋感九首·其四
作者：戴亨
朝代：清

辽海西陵道路长，提封万里隔严疆。百年芳草迷归梦，几处寒砧动早霜。云压秦关山叠叠，风驱胡燕海茫茫。生还有愿何时遂，沈水西流昼夜忙。
辽东离席座上尽江浙人感而留赠
作者：戴亨
朝代：清

江左山阴道路赊，一尊邂逅聚天涯。最怜满座思归客，翻送愁人远去家。细雨深孤新菡萏，离筵惭对野榴花。欲知别后相思处，班马嘶风落日斜。
过朝阳洞遂登朝阳绝顶
作者：戴亨
朝代：清

洞口朝阳寺，山坳日色曛。佛天开鬼斧，石窟护神云。偶结林泉侣，高瞻鹳鹤群。探奇聊憩息，峰顶望氤氲。振策猿猱径，身跻翠巘崇。涛声惊地轴，人语落天风。宇宙收双目，苍茫立太空。桑乾东去疾，舟楫海门通。
过朝阳洞遂登朝阳绝顶·其一
作者：戴亨
朝代：清

洞口朝阳寺，山坳日色曛。佛天开鬼斧，石窟护神云。偶结林泉侣，高瞻鹳鹤群。探奇聊憩息，峰顶望氤氲。
过朝阳洞遂登朝阳绝顶·其二
作者：戴亨
朝代：清

振策猿猱径，身跻翠巘崇。涛声惊地轴，人语落天风。宇宙收双目，苍茫立太空。桑乾东去疾，舟楫海门通。
过某新居感赋
作者：戴亨
朝代：清

旧是谁家舞袖长，又看此日斗新妆。春来秋去年年燕，阅尽兴亡在画梁。
过某旧园林感赋
作者：戴亨
朝代：清

此度看春异昔春，生憎亭馆石嶙峋。黄莺依旧花间啭，不解尊前问主人。
过某隐居感赋
作者：戴亨
朝代：清

衡泌何时遂息机，避人踪迹任褒讥。已安濩落材无用，不分渔樵愿亦违。过眼烟□难久住，羡君鸾鹤早同归。芳踪一去经千载，寂寞云山旧采薇。
过灵岩寺
作者：戴亨
朝代：清

铁缕袈裟旧，虬松枝干长。神僧归寂寞，林壑望苍茫。野鸟啼空谷，虚堂闻妙香。筌蹄何处觅，心向静中忘。
过石山站怀林大搢
作者：戴亨
朝代：清

石山古驿众山前，沽酒邮亭握别年。几日归来重驻马，断蓬衰柳锁寒烟。
过蔚千荷庭晚归二首
作者：戴亨
朝代：清

尘嚣何处挹清芬，高咏新诗每过君。真羡幽居堪寄傲，敢誇健笔足淩云。烟沈霞起閒中谛，鸟语溪声静里分。长夏淹留忘溽暑，倚栏清啸日斜曛。落落遐心远嚣俗，洋洋泌水堪乐饥。图画昔时已愈疟，栖迟此处真忘机。村犬吠云日欲暮，荷溪照月花仍辉。老夫短筇策沙岸，随风香气吹我衣。
过蔚千荷庭晚归二首·其一
作者：戴亨
朝代：清

尘嚣何处挹清芬，高咏新诗每过君。真羡幽居堪寄傲，敢誇健笔足淩云。烟沈霞起閒中谛，鸟语溪声静里分。长夏淹留忘溽暑，倚栏清啸日斜曛。
过蔚千荷庭晚归二首·其二
作者：戴亨
朝代：清

落落遐心远嚣俗，洋洋泌水堪乐饥。图画昔时已愈疟，栖迟此处真忘机。村犬吠云日欲暮，荷溪照月花仍辉。老夫短筇策沙岸，随风香气吹我衣。
过蔚千荷庭谩兴
作者：戴亨
朝代：清

萍踪浪迹滞天涯，谁可开怀共酒卮。每向槐阴寻旧雨，几经苔径觅新诗。地非巢父牵牛处，人是濂溪解绶时。同在风尘名利外，孤云野鹤自相随。
过蔚千荷庭饮
作者：戴亨
朝代：清

子真谷口远离尘，弘景白云只自亲。岂有湖山同翠水，不劳舟楫问迷津。一尊风雨时留客，近市烟霞可赠人。遂使辽东老羁旅，常抛书卷过西邻。
过里峪泉
作者：戴亨
朝代：清

巉岩循僻路，窅窕入林邱。见水知村近，看山识岁秋。鸟啼幽涧竹，人倚夕阳楼。安得关橦手，相随记胜游。
过金鱼池
作者：戴亨
朝代：清

暮春偕道侣，春服试初成。经雨林花色，衔泥水燕情。野风吹面暖，岚气傍衣生。浴咏思前哲，遥遥结远盟。违俗原无意，馀生自有涯。谈经寻僻地，沽酒就晴沙。野日迟菱浦，风泉落涧花。但教予性适，谁识世情赊。野酌无专向，幽寻信屐踪。沼鱼晴弄影，沙渚细含风。虎仆抽新藻，龙兹藉落红。萧然濠濮上，胸境一时空。幽思萦新句，奇情恋落晖。清风时拂座，空翠偶沾衣。疏野真成癖，嬉游未尽非。归来天欲暮，乘兴叩僧扉。
过金鱼池·其一
作者：戴亨
朝代：清

暮春偕道侣，春服试初成。经雨林花色，衔泥水燕情。野风吹面暖，岚气傍衣生。浴咏思前哲，遥遥结远盟。
过金鱼池·其三
作者：戴亨
朝代：清

野酌无专向，幽寻信屐踪。沼鱼晴弄影，沙渚细含风。虎仆抽新藻，龙兹藉落红。萧然濠濮上，胸境一时空。
过金鱼池·其二
作者：戴亨
朝代：清

违俗原无意，馀生自有涯。谈经寻僻地，沽酒就晴沙。野日迟菱浦，风泉落涧花。但教予性适，谁识世情赊。
过金鱼池·其四
作者：戴亨
朝代：清

幽思萦新句，奇情恋落晖。清风时拂座，空翠偶沾衣。疏野真成癖，嬉游未尽非。归来天欲暮，乘兴叩僧扉。
过金鱼池酒肆
作者：戴亨
朝代：清

酒肆人间世，幽寻不觉喧。千峰奔座榻，一水漱篱根。茗椀亲鱼藻，诗情寄鹿门。呶呶沈醉客，相顾两无言。
过金鱼池酒肆
作者：戴亨
朝代：清
体裁：五言律诗

酒肆人间世，幽寻不觉喧。千峰奔座榻，一水漱篱根。茗碗亲鱼藻，诗情寄鹿门。呶呶沈醉客，相顾两无言。
过马氏园林
作者：戴亨
朝代：清

虽未出城市，来兹意己欣。小庭初过雨，密竹暗通云。鱼鸟咸知乐，嚣喧静不闻。暂偷忙里暇，亦觉远尘氛。
还马歌
作者：戴亨
朝代：清

塞上长途走原野，蹑蹻趑趄愁踵踝。事促囊空唤奈何，仓皇借得公侯马。此马饰鞴玉雕鞍，矜宠刍粮饲大厦。觔挛骨弱肉空肥，鞭策未施人未跨。况我书生体不尊，一见骄嘶两瞳赭。昂首咆哮怒正凶，屈身低辕岂甘下。决衔裂靷恣奔腾，舆人错愕惊跃冶。自分寒酸非等伦，迟回牵送主人者。始知身贱物亦轻，呜呼世路谁相假。
进学篇寄坦居五弟
作者：戴亨
朝代：清

君不见东鲁泰岱高绝淩青天，磨厓日观穷跻攀。扪萝披石蹑危磴，耸身直上云霞巅。又不见黄河穿塞决昆崙，排山倒海驱蛟鼋。冲波逆折不畏险，扁舟直抵银河边。仰止胁息坐长叹，望洋惊阻空流连。邱阜之堤，沟浍之水，亦将听其嵯峨而潺湲。君不见仲尼没后圣道孤，奸臣贼子无日无。辟杨排墨正人心，子舆生将天地扶。干戈扰攘递狂秦，文运否极遭屠诛。董子崛起烈焰馀，天人义利非龃龉。承先开后赖此人，诚哉不愧为醇儒。自汉以还千馀年，出玄入空纷驰驱。择焉不精语不详，茫茫道脉悲荒芜。五星聚奎炎宋兴，名儒辈出微言明。人知尧舜皆可学，日月丽天江河行。天生大人何巍巍，赋性不异我与而。男儿奋兴能自立，邵大周精安足齐。君不见一篑为山平地中，累累不绝起高峰。疋缯将完丝忽断，机轴空劳不成练。地易崩摧天易老，日月禅代无昏晓。人生百年能几时，朝如春花暮秋草。青年乘时不早图，倏忽万类同枯槁。
连夜不寐因成苦调
作者：戴亨
朝代：清

玄冥作重阴，惨雪纷扬播。冽冽交树风，凛凛侵书舍。侧闻煖寒杯，欢歌动四座。歌声遏行云，欢呼累长夜。顾影自生怜，终宵不能卧。万感结愁肠，默默对书坐。出处两无能，生涯日趋下。忆昨返家门，妻孥令我怕。悴憔非人形，悬鹑仅掩胯。战慄向我言，口噤艰出话。室内静炊烟，盎底积尘堁。绕膝黄口儿，苦道腹饥饿。哀哀哭叫娘，顿足裂衣破。相顾正徬徨，高呼索租课。婉语丐迟期，嗔怒杂嫚骂。身贫世所欺，非关性怯懦。此境谁能堪，听者足惊讶。皇天岂不仁，我独遭坎坷。年衰悲道穷，八口任难卸。炎凉迥分途，馀光耻相借。逼处实在兹，展转增摧挫。东方日不明，歌钟且未罢。安得酒如渑，沈湎纵杯斝。既令百情远，又令磈礧化。
连日苦热因忆明复庵别业
作者：戴亨
朝代：清

朱明增酷烈，离垢想清芬。槐荫留长日，山房接断云。园蔬经雨摘，村酒隔篱分。风味宛如昨，孤吟怅夕曛。僻处违城市，相求独往还。人嫌茅屋漏，我爱竹林閒。草色荒行径，松阴覆掩关。徘徊时北望，云树隔颓颜。
连日苦热因忆明复庵别业·其一
作者：戴亨
朝代：清

朱明增酷烈，离垢想清芬。槐荫留长日，山房接断云。园蔬经雨摘，村酒隔篱分。风味宛如昨，孤吟怅夕曛。
连日苦热因忆明复庵别业·其二
作者：戴亨
朝代：清

僻处违城市，相求独往还。人嫌茅屋漏，我爱竹林閒。草色荒行径，松阴覆掩关。徘徊时北望，云树隔颓颜。
述怀六首
作者：戴亨
朝代：清

家贫需禄养，审处唯司铎。惭无启沃功，知足安素约。老母年九旬，性亦甘藜藿。藜藿虽不饱，庶免外患作。妻孥愚无知，似能同索寞。食未惯肥甘，粗粝亦踊跃。文酒惜芳辰，同辈相酬酢。西山秀色佳，秋高眺林壑。时亦颇饥寒，欢颜长自若。自问何能尔，俯仰鲜愧怍。无求贱亦尊，无贪贫亦乐。饥寒苦岩穴，驰情慕宠荣。居此讵不乐，称此责非轻。所嗟当途子，纷纷但奔营。我岂耽苜蓿，度德素已明。谈经迪英俊，足以娱我情。春雨日已滋，兰蕙日已生。馨香满怀袖，此非众所争。晨兴审污秽，晷影忽上屋。感逝惊复伤，来者去何速。百年半已无，途遥怵幽独。故情匿不祛，天倪汨深伏。抉隐发灵辉，爱时以自淑。天地储精辉，日月合其明。纲常得朋友，讵不贵洁清。砥砺质前代，万古同一情。所愧无曲折，迂气多径行。亦知非人事，枉己违素营。中孚苟不窒，相与无虚生。大业惜居诸，朝夕奋所营。谋生忧覆餗，出处量重轻。官閒如其材，薄禄免躬耕。惧干圣贤训，耻徒厕公卿。遭逢想古人，实大乃洪声。畴昔不践言，恶在虚其名。通塞非吾力，事贵与愿俱。东作苦不胜，禄足代耰锄。暇豫丰儒官，我还读我书。微言竭智慧，陶镕天地初。时或有所得，欣然盼庭除。
述怀六首·其一
作者：戴亨
朝代：清

家贫需禄养，审处唯司铎。惭无启沃功，知足安素约。老母年九旬，性亦甘藜藿。藜藿虽不饱，庶免外患作。妻孥愚无知，似能同索寞。食未惯肥甘，粗粝亦踊跃。文酒惜芳辰，同辈相酬酢。西山秀色佳，秋高眺林壑。时亦颇饥寒，欢颜长自若。自问何能尔，俯仰鲜愧怍。无求贱亦尊，无贪贫亦乐。
述怀六首·其三
作者：戴亨
朝代：清

晨兴审污秽，晷影忽上屋。感逝惊复伤，来者去何速。百年半已无，途遥怵幽独。故情匿不祛，天倪汨深伏。抉隐发灵辉，爱时以自淑。
述怀六首·其二
作者：戴亨
朝代：清

饥寒苦岩穴，驰情慕宠荣。居此讵不乐，称此责非轻。所嗟当途子，纷纷但奔营。我岂耽苜蓿，度德素已明。谈经迪英俊，足以娱我情。春雨日已滋，兰蕙日已生。馨香满怀袖，此非众所争。
述怀六首·其五
作者：戴亨
朝代：清

大业惜居诸，朝夕奋所营。谋生忧覆餗，出处量重轻。官閒如其材，薄禄免躬耕。惧干圣贤训，耻徒厕公卿。遭逢想古人，实大乃洪声。畴昔不践言，恶在虚其名。
述怀六首·其六
作者：戴亨
朝代：清

通塞非吾力，事贵与愿俱。东作苦不胜，禄足代耰锄。暇豫丰儒官，我还读我书。微言竭智慧，陶镕天地初。时或有所得，欣然盼庭除。
述怀六首·其四
作者：戴亨
朝代：清

天地储精辉，日月合其明。纲常得朋友，讵不贵洁清。砥砺质前代，万古同一情。所愧无曲折，迂气多径行。亦知非人事，枉己违素营。中孚苟不窒，相与无虚生。
述梦
作者：戴亨
朝代：清

岂是尘寰境，宁无栖隐心。空香生绣陌，碧涧泻松阴。我欲桃源去，人言山径深。徘徊歧路侧，曙色动窗禽。
送云浦出塞觐亲
作者：戴亨
朝代：清

每至黄花节，频伤出塞軿。况当新抱恨，不比旧趋庭。桐杖扶边月，风林惨客星。乳鸦哀苦韵，忍畏老亲听。晓起严征橐，霜花入望纷。马头升旭日，鸿背落寒云。海气深秋肃，笳声绝塞闻。旅怀当此际，一倍感离群。贪程悲不觉，游子暮何依。落日孤烟远，辽天古木稀。长途趋色养，回首念慈帏。霜露情悽怆，中宵泪满衣。居邻辽水岸，牧野旧非田。骄马嘶风烧，奔狼骇猎烟。君经沙漠地，我忆雪霜天。羁旅怜同调，空斋计日还。
送云浦出塞觐亲·其一
作者：戴亨
朝代：清

每至黄花节，频伤出塞軿。况当新抱恨，不比旧趋庭。桐杖扶边月，风林惨客星。乳鸦哀苦韵，忍畏老亲听。
送云浦出塞觐亲·其三
作者：戴亨
朝代：清

贪程悲不觉，游子暮何依。落日孤烟远，辽天古木稀。长途趋色养，回首念慈帏。霜露情悽怆，中宵泪满衣。
送云浦出塞觐亲·其二
作者：戴亨
朝代：清

晓起严征橐，霜花入望纷。马头升旭日，鸿背落寒云。海气深秋肃，笳声绝塞闻。旅怀当此际，一倍感离群。
送云浦出塞觐亲·其四
作者：戴亨
朝代：清

居邻辽水岸，牧野旧非田。骄马嘶风烧，奔狼骇猎烟。君经沙漠地，我忆雪霜天。羁旅怜同调，空斋计日还。
送人归山
作者：戴亨
朝代：清

君归隐名山，山中结茅屋。应有太古云，长伴幽人宿。
送何检讨西岚出守凉州
作者：戴亨
朝代：清

南州有奇鸟，戢羽昆崙巅。渴饮沆瀣露，饥餐青琅玕。翩翩唼兰沼，矫矫翔云天。永与尘寰隔，翘首招群仙。螭珠不隐世，湛卢不终沦。美材收匠石，作栋清华班。清华简贤俊，出守向函关。函关腾紫气，诘旦谒玄元。授以青云芝，服之可长年。相期在万古，富贵何足论。煌煌华灯悬，高堂罗佳宾。歌筵饮正酣，起视众星阑。送子将远行，欲赠非常言。矫矫人中龙，结想在青云。因风生羽翰，飞鸣翼紫宸。盛满难久居，终当保其真。朝著王乔舄，夕浴颖川滨。携手觅烟霞，逍遥侣鸿鸾。隐显从变化，谁能测其端。冀君长识察，此志勿中沦。
送何检讨西岚出守凉州·其一
作者：戴亨
朝代：清

南州有奇鸟，戢羽昆崙巅。渴饮沆瀣露，饥餐青琅玕。翩翩唼兰沼，矫矫翔云天。永与尘寰隔，翘首招群仙。螭珠不隐世，湛卢不终沦。美材收匠石，作栋清华班。清华简贤俊，出守向函关。函关腾紫气，诘旦谒玄元。授以青云芝，服之可长年。相期在万古，富贵何足论。